
LUGDUNI  in  EAT  ANIS, 

Apud  G  E  R  A  R  D  U  M  P  O  T  V  L I  E  T ,  cidxjcclyi*. 


G.  G.  Leibnitius,  in  carmine \  quo  SereniJJimo  Duci 
Brunsvicenfi 5Joanni  Frederico,  parentavit* 

Ille  vagum  poterat  radio  defcribere  mundum , 

Et  fignare  vias  pelagi,  facrosque  receflus. 

Abdita  quos  Natura  finu  contexit  avaro, 

Quaeque  Prometheae  furatrix  virgula  flammae 
Attulit,  &  noftris  patrat  miracula  furnis: 

Omnia  tentabat  difcendi  nobilis  ardor. 

Vidimus  haud  unquam  vifum  mortalibus  ignem. 

Frigidus  hic  mediis  fervari  gaudet  in  undis 
Paulatim  exhalans,  patrios  ne  reppetat  orbes.  . 

Fragmina  perfpicui  fimulare  putes  Ele&ri; 

Nam  lapis  eft,  lapidem  placet  appellare  Pyropum* 
Ignotum  Natura  tibi,  ni  dodtior  illum 
Nuperus  artifici  coqueret  Vulcanus  in  antro. 

Et  fors,  ni  tanti  fpettaclum  Principis  efie 
Debuerat,  veluti  latuit,  per  fecla  lateret. 

Hunc  fi  Perfa  facrum  coluiffes  credulus  ignem. 

Non  te  pertufa  Nilus  lufiffet  in  olla. 

Noder  inextin&us  imitatur  viribus  afira , 

Et  quaefita  Sophis,  veterumque  affifta  fepulchris 
Unus  perpetuae  nutrit  vitalia  flammae; 

Nec  Veftalis  eget.  Jeremias  conderet  illo 
Quod  fua  pofieritas  patriis  accenderet  aris. 

Ardentem  in  tenebris  timeas  tra&are  lapillum 
Jnfcius,  ille  tamen  nil  ta&u  laedit,  &  ultro 
Corpoream  rebus  lucem,  C mirabile  didtu) 

Affricat,  &  Molis  faciem  mirantibus  offert, 

Parte  vel  a  minima  tingentibus  omnia  flammis. 

Innocuus,  ni  fors  hoflili  durius  aufu 
Tra&etur,  nimio  motu  tum  concipit  iras 
Horribili  fremitu,  verisque  ardoribus  urit, 

Omnia  corripiens,  &  longa  incendia  mifcet. 

Promtius  Affyriam  poflis  extinguere  naphtham,. 

Phafidis  aut  pulfae  tunicam,  lethalia  dona, 

Cum  tumulatus  aquis  nimio  difcedit  ab  aeflu, 

Difiimulat  vires,  tantum  cum  forte  movebis, 

Admotave  manu  facies  fentire  calorem 
Impiger  emiffo  teftatur  lumine  vitam, 

Immortale  animae  referens  emblema  beatae. 

DISSERTATIO  PHYSICO  - MEDICA 
INAUGURAL1S 

D  E 


PHOSPHORIS  et  PHOS¬ 
PHORO  URINAE. 


PROLOGUS. 


t  ignis ,  plurimorum  effeffuum  ,  qui  morta¬ 
lium  Jenfus  quotidie  fere  tangunt ,  auctor 
princeps  caufa ,  ab  omni  aevo ,  homi¬ 
nes  in  fummam  fui  admirationem  &  cul¬ 
tum  abripuit  ;  ita  £*?  ea  corpora  ,  quae 
ignem ,  j olito  copiofiorem  ,  intra  partes  fuas  irretitum , 
continent ,  gjp  lucent ,  acutijfimorum  Phy  ficorum  inge¬ 
nia  in  primis  exercuere.  Haec  corpora  Ppiosphori, 
Phosphore  a  ,  Jive  tu  dicas ,  luminofa  'zw/go 
/#ri  f olent.  Non  tamen  apud  omnes  hac  denominatione 
eadem  corpora  occurrunt.  Philojophorum  Jui  temporis 
facile  principi 3  Rob.  Boyle  ,  hoc  nomine  infign]tur 

A  „  cor- 

PROLOGUS. 

„  corpus, quod  ab  obje&o quodam  lucido, fole  vel  igne, 
„  inlurtratura ,  aliquam  diu  in  tenebris  lucet :  Quod  vero 
,,  corpus,  absque  praevia  extrinfecus  fuCta  inluminatio- 
„  ne  infita  fua  luce  in  tenebris  fulget ,  Nobili /fimo  huic 
Tiro  Noctiluca  audit  ,  cujus  tres  indicat fpecies : 
Prima  illi  dicitur ,Noctiluca  Consistens,  ffve 
Gummea,  aliis  Constans  ;  haec  fub J pijfwri  con - 
ff  entia  fundit  lucem  ,  nec  videtur  multum  differre  ab 
ed  ,  quam  Glacialem  vocat ,  cujus  defer  iptionem 
tradit  in  fingulari  libello  ,  (  a  )  patriae  linguae  idio- 
mate  confcripto.  Huic  addit  Noctilucam  liquidam , 
quae  fub  forma  liquida  fplendet ;  Tandem  Noctilu¬ 
ca  m  aeream ,  (  b  )  quae  Ubero  aeris  commercio  priva¬ 
ta  ,  nulla  luminis  phaenomena  exhibet  ,  quamprimum 
vero  att  aflui  ceris  exponatur ,  lumen  J  par  git ,  ita  ta¬ 
men  ,  ut  non  ipfa  Notii  hic  a  e  materia ,  fed  ejusdem  efflu¬ 
via  ,  cum  aere  permijla ,  lucem  hanc  fundant. 

Exiflimet  licet ,  has  tres  No&ilucas  inter  fe  dijlin u 
clas  e/fe  ,  unius  tamen  &  ejusdem  corporis  varias  pro¬ 
prietates  tantum  exprimunt ;  imo  ipfa  denominationis 
ratio  experientiam  minus  faventem  experitur ;  dum  vel 
idem  hoc  corpus  (  ut  alium  Pbofpho7'um  ,  quem  ferior 
aetas  detexit ,  Hombergii  jcilicet ,  taceam  )  etiam 
pleno  meridie ,  vividam  lucem  f  undit ,  quin  imo  ,  in  ve¬ 
rum  ignem  £5?  flammas  erumpit. 

Sed ,  ut  numi  ,  ita  verba  valent  ufu , 

3,  Quem  penes  arbitrium  eft  &  jus ,  &  norma  lo- 
3,  quendi  (e). 

Sum- 

(a)  N« w  Experiments  and  Obfervations  upon  tbe  icy  Notliluca  &c.  vide 
quae  ex  hoc  defumta  exftant  in  Ati.  Erudit.  A.  1681.  p.  394.  feqq. 

(b)  The  aerial  Notliluca  ;  or  fume  new  Phaenomena, ,  and  d  Procefs,  of  b 
fatlitous  felf  febirinig  JubJlance  by  Ro$.  Eqxle  :  tum  Ati.  Erudit.  A.  1682. 

53.  feqq- 

(c)  Hor.  Art.  Poet.  v.  72, 


prologus;  § 

Summus  BoerhaaviuSj^  Theologicis  ad  meden¬ 
di  art em , felici  admodum  aufu ,  in  fummum  humani  gene¬ 
ris  commodum  dilapfus;  in  Elementis  fuis  Chemicis  (  d) 
„  monuit ,  ea  tantum  corpora ,  Phofphora  dici , quae  fri- 
„  gida  funt,  ut  caetera  omnia,  quamdiu  prohibentur 
3,  aera  communem ,  liberum,  Contingere ,  fed  quae ,  fi- 
3,  mulae  aer  fuperficiem  eorum  directe  contingit  ,  ve- 
3,  rum  ignem,  imo  &  flammam  vivam  {ponte  inde  fo- 
„  lum  concipiunt ,  absque  ullius  alterius  corporis  ac- 
,,  cefTu,  aut  attritu  ullo  mechanico  ,  fine  ullo  Igne  ad- 
3,  moto.  Ita  quae  priori  Noctilucae  ,  huic  Phofphora 
dicuntur ;  ea  enim  (e)  corpora  ,  quae  folum  lucent  in 
tenebris,  absque  excitato  flmul  igne,  hic  exprejjofer - 
mone  excludit , 

Crediderim  ,  facilioris  intellettus  ergo ,  utraque  cor-' 
pora ,  tam  ea ,  quae  in  tenebris  tantum  lucent ,  quam 
ea quae  verum  ignem  concipiunt ,  communi  nomine 
Phofphora  poffe  adpcllari .  Haec  vero  ,  vel  ferax  Na¬ 
tura  ,  vel  fagax  hominum  indujlria  ,  producit.  Illa 
Nativa  ,  haec  arte  faCta  voco .  Priora  pleraque  tan¬ 
tum  lucent  in  tenebris  ,  pofleriora  vel  ex  fe  ,  vel  certa 
ratione  tr attat  a ,  flammas  concipiunt. 


CAPUT  PRIMUM. 

De  Phofphoris  gener atim. 


Ad  Phofphoros  nativos ,  referantur,  ex  vegetabilium  re-* 
gno ,  ligna  putrida,  &  quae  inter  algas  Byssi  fpecles, 
hgnis  his  accredere  folet  ;  quae  lanuginofa ,  violacea ,  lignis 

acina- 

(d)  Elem.  Chem.  T.  I-  p.  379-  edit.  Lugd.  Bat.  1732. 

<e)  Ibid.  '  . . 

adnafcens  Dillenio  (/)  audit  ,  &  ob  hanc  lucendi  proprieta¬ 
tem  phofphorea  vulgo  dicitur.  Ex  regno  animalium  ,  fimili 
virtute  pollent  ,  partes  horum  putrefactae  ,  quibus  forte 
flammulae  illae  ,  in  coemeteriis  (ubi,  dum  quotidie  hu¬ 
mantur  mortui  ,  putrefablio  facilius  excitatur  (g)  )  vifae* 
ortum  futim  debent;  imo,  vel  levi  putredine  infe&ae  car¬ 
nes  animalium  ,  recens  ma&atorum  ,  quando  folis  ardori 
expolitae  fitnt,  haud  raro,  lucem  fpargunt:  Hoc  phaenome¬ 
non ,  (notante  I/emery  (/;)  )  lanionibus  multum  damni  attu¬ 
lit,  dum  caro  haec, cibo  inutilis  viTa ,  ab  his, igneo  hccfpe- 
ftaculo  non  leviter  perculfis,  continuo  in  rivos  mittebatur  r 
donec  alii  audaciores  ,  periculum  facientes,  hac  comefta, 
nil  mali  fentlebant',  hocque  fui  exemplo  miferos  laniones  ad 
meliorem  mentem  redigebant.  Clar.  duFay  per  litteras  (i) 
Teichmeiero  fignificavit,  Paridis,  iis  in  locis,  ubi  urinae 
maior  quaedam  copia  erat  depodta,  tempore  aeftivo,  cre¬ 
briorem  luciditatem  obfervari.  Et  quod  hic  de  urina,  idem; 
Henkelius  de  fudore,  humorem  fi  lpedtes ,  urinae  non  mul¬ 
tum,  diffimilem,  adnotavit,  dum  indufium,  fudore  madi¬ 
dum,  lucem  fpargebat :  (  k )  Nec  multum  abludit  experimen¬ 
tum  Cronii,  qui  fuum  corpus  indufio  mundo  pariter  atque 
calefafto  fricando,  utrumque  lucere  fecit.  Ex  eadem  caufa. 
nobili  Briftolenfiejusque  filio, pofl:  protra6liorem  deambulatio» 
nem,  tibialia  lucem  fparfere  (/). 

Ab  hac  lucendi  virtute.  Cantharidis  fpecies,  Lampyris  five’ 
NoCtiluca  dicia  fuit.  Similem  lucendi  materiam  in  fe  continemr 
Scarabaei  oblongi ,  apim  magnitudine  parum  fuperant es  ,  elytris 
nigris ,  ventre  cinereo ,  vel  ex  albido  lutefcente,  qui  five  circum** 
volitent, five  quiefcant, lucidas  fcinrillas.  emittunt;  unde  Ita¬ 
lis  Mufcae  lucentes ,  feu  Lucciolae  vocantur.  Nolletus  ( m ); 

evin- 

(/)  Dillenius  Mufc.  4.  t.  1-  fig.  6..  Linn.  Spec,  Piant.  1.  , 

( g )  Cei.  Albin.  Ann.  Acad.  III.  10. 

(b)  Vemery  Cours  de  Cbymie  p.  660.  edit.  Parif.  16971 

(i)  Litteras,  fi  ita  lubet,  infertas  vide  Comm.  Litt.Norimb.A'.  1733.  p.  110+. 

(fe)  Vide  Henkels  kleine  Schriften  p.  598. 

(i)  Tranf.  Phil.  no.  3.  A.  1681. 

(m)  Nolleti  experimenta  &  obfervationes  iU  Italia  infiitutae  i nHiJloire  de 
VAgad..  Royal.  des  Scienc.,  A.  1750.  p.  5.4, 

evincere  conatur,  eam  fcintillas  alternis  eiaculandi  virtutem , 
non  ita  motui  corporis  variato,  quam  quidem  internae  cui¬ 
dam  caufae  deberi.  Quin  imo ,  idem  Auctor  Celeberrimus ,  -lu¬ 
cem  aquae  marinae,  vento  vel  navigiis  agitatae,  derivat  ex 
vermiculis,  quos  primum  in  canali  urbis  Venetiarum  offendit* 
Erant  tam  parvi,  ut  oculi  aciem  effugerent,  nec,  nili  arma¬ 
to  fubie&i  ,  cbnfpicerentur..  Habitus  illorum  erat  molliu- 
fculus,  color  ex  albo  in  flavum  vergens, corpus  ex  annulis, 
branchiis  duabus ,  totidemque  filis ,  quae  caudam  conftitue- 
bant,  formabatur,  &  magnitudine  vix  granulum  fecalis  ae¬ 
quabat.  Impeditus  vero  tum  temporis  Nolletus  ,  quo  mi¬ 
nus  hos  accuratiori  examini  fubjiceret, vel  etiam  delinearet, 
omnem  fere  fpem  a  curatiore  horum  indagine  abiecerat;  fed, 
bono  fcientiae  Phylleae  fato,  in  portu  Delphini ,  qui  etiamnum 
Porto-fino  dicitur,  aliquam  horum  copiam  obtinuit.  Ex  his 
vero  ne  quidem  tunc  certo  determinare  potuit,  cuinam  gene¬ 
ri  hi  effent  adiudicandi  ,  donec  tandem  Celebratifiimis  inter 
Italos  Grizelini  &  Vianelli  facultas  data  fuerit,  ope  con- 
'fpicilli,  horum  conformationem  attentius  indagandi ,  quorum 
hic  ,  eos  ad  Cicindelas  ,  ille  -vero  ad  Scolopendras  retulit, 
ut  loco  modo. laudato  videre  eft.  A  quibus  quidem,  an  vir¬ 
tus  lucendi,  quae  in  aqua  marina  detegitur , unice  dependeat, 
haud  facile  dixerim.  Aliter  plane  fentit,  Prometheus  alter,. 
Erankrinus  ( n )  qui  omnino  in  confilium  adhiberi  meretur. 

Ex  Phofphororum  naturalium  elaffe  excludendi  non  viden¬ 
tur,  lapides  pretiofi;  fluores;  quartza  &  plura,  quae  natura 
iinu  fuo  fovet,  falium  genera. 

Lumen,  quo  Africani  utuntur,  ceu  nos  candelis,  ex  fimili 
virtute  luminofa,  qua  cuprum  inftruitur,  pendet.  Eft  enim 
fpecies  cupri  rubri,  ex  quo,  hanc  plagam  incolentes,  annu- 
)os  conficiunt  ,  qui  in  loco  tenebricofo  ,  tantum  luminis  emit¬ 
tunt,  quantum  duae  candelae  accenfae.,  apud  nos  ,  fubmini- 

flrare' 

(n)  Franklin  Experiences  &  obfervaiions  faiies  d  Philadelphia  en  Amerique  > 
cmmunkuits  dans  pl-ufieurs  lettres  a  Mfnjteur  Collinjon ,  traduifes  de  Pangitis* 

ftrare  folent,  fi  fides  habenda  iis  ,  quae  Eques  dus  Mar- 
ch ais ,  (o)  memoriae  prodit. 

His  miffis,  ad  Phofphsros  arte  fadtos  progredior.  Inter  hos 
primum  locum  occupat,  Phofphorus  Mercurialis ,  feu  lux,  in 
barometris,  rite  paratis,  conipicienda.  Hanc  primus,  quan¬ 
tum  mihi  innotuit,  obfervavit  Picard,  Academiae  Regiae 
Parifinae  fodalis,  anno  faeculi  praeteriti  lxxv.  ,dum  ,  tempo¬ 
re  nodlurno,  fuum  barofcopium  in  alium  locum  deferebat.  ( p ) 
Fama  inclyti  tum  temporis,  de  la  Hire  &  Cassini,  eius¬ 
dem  Societatis  conlegae,  barometra,  effe&um  non  ita  infi- 
gnem  edentia,  poflidebant,  hinc  per  aliquod  annorum  inter¬ 
vallum,  hac  de  luce  parum  fuere  folliciti,  donec  tandem  ali¬ 
quando,  Mathematicorum  lux  &  oculus,  Jac.  Bernoulli, 
„  ab  aliis ,  de  Mercurio  in  vacuo  lucente ,  obfervata  magis  exco- 
„  luit ,  effecit  que ,  ut  jam  pro  lubitu  produci  poffit ,  dum  antea 
„  raro  lucifer  Mercurius  haberetur  ( q ).  Augufiiffimus  Boruf- 
forum  Rex,  ea  animi  voluptate  Mercurium  hunc  lucentem 
fpeculatusefl: ,  ut  Eximium  Bernoulli,  numo  aureo,  ob  me¬ 
lioris  notae  hunc  phofphorum,  donaret,  qui  fequens  difti- 
chon  Bernoullio  extorfit: 

„  Regius  ut  numi  fplendor  mea  tetta  fubivft  , 

,,  Lumine  Mercurius  vividiore  micat . 

Pofiea  Dutalius,  aliique,  hanc  materiam,  non  fperneri- 
dis  additamentis ,  excoluere. 

Ne  vero  credas,  haec  fulgura  Mercurialia,  a  certis  quibus¬ 
dam  encheirefibus ,  Mercurium  ad  barafcopium  adhibitum 
praeparandi  &  depurandi,  pendere:  nequaquam.  Solum  ba- 
rofcopii  vacuum ,  modo  rite  fuerit  paratum,  in  caufaeft,  ut 
hoc  declarat  Kramerus  (r).  Sigillavit  hic  hermetice  phia- 

•Jam 

(o)  Vayage  du  Cbevalier  des  Marcbais  en  Guinee  ,  IJles  voijines,  a  Cct- 

jenne. 

(p)  Dalence  traiti  des  barometres ,  thermometres ,  &  bygromeires  p.  54. 

(q)  Leibnitius  Mifc.  Berolin.  t.  1.  Part.  2.  p.  96. 

(r)  1 'Qomm.  Litter.  Normis.  A.  1733.  p.  154*  feqq.  ' 

latn  ovalem,  nuce  juglande  maiorem,  aere  intus  contento, 
ope  antliae  pneumaticae  liberatam.  Haec  manu  ,  vel  pan- 
no  laneo  perfricata ,  quamdiu  calet,  tamdiu  lucet;  ita  ut,  in 
loco  tenebricofo,  litterae  legi  poffint.  Sic  &  barometra  ii 
rite  parata  fuerint,  fecundum  audtorem  hunc,  plus  minusve 
perpendiculari  fitu  concuba, vacuo  fuo  fcintillant  &  fulgurant. 
Neminem  latere  poteft,  hunc  effedura,  hodie,,  commode 
igni  eledtrico  adfcribi. 

Ad  Phofphoros  porro  artificiales  referendi,  omnes  fere  Ia¬ 
pides  calcinati,  (fi  eos  excipias ,  qui  igni  admodum  furit  re- 
fradtarii ,  )  arenae,  (brunis  exceptis  (j))  terrae,  ofla,  & 
plura  alia.  Haec  vel  foluta  &  calcinata ,  vel  calcinata  tan¬ 
tum,  luci  dein  expolita,  in  tenebris,  lumen  coerulefcens  , 
carbonum  accenforum  inftar,  fpargunt.  Calorem,  eundem 
in  his  effedlum  praeftare,  quem  lucis  radii,  Laudatiflimus  in¬ 
ter  Germanos  Chemicus,  Marggravius  (?)  primo  quidem, 
afleruit:  Dein  vero,  ut  fidum  veritatis  cuflodem  decet,  con¬ 
tinuatis  tentaminibus, errorem commiflum agnovit,  affirmans, 
nullum  lapidem  lumen  pofie  emittere,  nifi  antea  luci  expofi- 
tum.  («)  Confer  tamen, quae  de  Thermophofphoro ,  a  calore, 
lucem  concipiente,  teftatur  Praeclarus  ille  Leibnitius,  (v) 
&  quae,  de- lapide,  in  montibus  Mifnicis  obvio ,  memorat 
Kramerus  (tu), 

Nec  fane  mirum  efl,  in  tam  mira  horum  corporum  varie¬ 
tate,  exfpedlationi  &  praeconceptae  opinioni,  alioriim  ten-. 
tamina  faepe  refragari ,  ita  laudatus  Marggravius  prolixum 
fatis  catalogum  minerarum  recenfet,  quae  proprietatem  illam 
phofphoream,  a  Wallerio  (at)  his  adiudicatam,  minime 
oftenderunt;  cum  tamen  experimenta,  pofi;  aliquod  tempus 
ab  eodem  facta,  quibusdam  ex  horum  corporum  numero?, 

hanc 

(s)  Beccari  in  Commentarie  fuo,  quem  de  Pbofphms  confaipfiG 

(t)  ffiftoire  de  1'Acad.  Royal.  des  Scienc.  a  Berlin  A.  1749.  p,  64, 

(u)  Iliftoir.  de  VAcad.  Royal.  des  Scienc.  a  Berlin  A.  1750.  p.-  i<Sq. 

(v)  Mifcell.  Berolin.  I.  2.  97. 

(w)  Comm.  Litter.  Norimb.  A.  17^3 .  p.  155. 

&)  Gottjcb.  Walkrii  MJ,urala^ie  p.  7 6.  obf,  2.  edit.  Cetm.  175$,. 

hanc  virtutem  reftituerunt.  Adi  loca  mox  adducla. 

Inter  lapides  autem,  maxime  celebratum  phofphorum  dat, 
ea  gypji  fpecies,  quae  irregularis  &.  lamellofa ,  ()')  Lapis  Bo - 
iimienfum ,  triviali  nomine  vulgo  dicitur.  Hic,  ut  plurima 
alia  egregia  inventa ,  cafui  improvifo  originem  fuam  debet. 
Sutor  enim  quidam,  Vimenzo  Cafciarolo ,  genio  ,  feu  morbo 
potius  infito ,  fpe  Alchemiftica  diflentus ,  ad  radicem  mon¬ 
tis  Paterno,  qui  partem  Alpium  conftituit,  prope  urbem  Bo¬ 
noniam,  hunc  lapidem  invenit:  qui  ponderofus  ut  erat,  fra- 
6lus,fplendore  fuo  argenteo,  futorem,  argenti  cupidiflimufh , 
ut  maxime  inflammabat,  dum  illud,  ex  hoc  lapide,  haud 
difficili  negotio ,  excoqui  poffe,  fibi  certo  certius  perfuade- 
bat.  Sed  dum  igne  diutiflime  tortum  hunc  lapidem,  in  an¬ 
gulo  abiedlum ,  forte  in  tenebris  confpexit,  lux ,  quam  vibra¬ 
bat,  intenfiflima,  noftrum  ex  futore  Alchemiftam,  admo¬ 
dum  perculit.  Plures  tamen  pofl;  hunc,  hoc  inventum  exco¬ 
luere.  Inter  quos  ,  Poterius  ,  Fortunius  Licetus  ,  (2) 
Mentzelius,  Comes  Marsigli ,  L’emery  (a)  Prae  reliquis 
autem  confuli  meretur  Marggravius,  qui,  haud  ita  pridem, 
eundem  hunc  lapidem  diligentius  examinavit ,  ( b )  eundem- 
que  lucendi  efledlum  ,  Spathum  fufile  candiHiJJhmm  ,  Saxo- 
meum  ,  quod  ideo  Spathum  luminofum  dicitur  ,  inter  reli¬ 
quas  Spathi  fpecies,  maxime  poflidere,  docet.  Quin  eadem 
hac  proprietate  gaudet  aliud  lapidis  genus ,  in  fodinis  Mis- 
niae  reperiundum,  quod  ad  Smaragdum  quam  proxime  acce¬ 
dit.  (c) 

Artificialis  nunc,  lapidis  Bononienfis,  quem  Natura  pro¬ 
tulit,  efl:  imitatio,  Phofphorus ,  quem  dicunt,  Balduini ,  vel 
&  Hermetieum  Balduini.  Christophorus  fcilicet  Balduinus  lo¬ 
ci  cuiusdam  in  Mifnid  praetor,  ( Ballivum  dicimus)  fpiritu 

nitri 

(y)  Idem  p.  75. 

(2)  In  libello  ,  qiwm  nomine  ex  graeco  fonte  detorto  ,  Litheofpborum 
infcnpfit ,  five  ,  de  lapide  Bononienfi,  lucem  in  fe  conceptam ,  ab  ambiente  cla¬ 
ro  mox  in  tenebras  delato ,  mire  conjervante. 

(a)  Journal  des  Spavans  A.  1690.  p.  344.  feqq. 

(b)  Hifioire  de  V Acad.  Royal.  des  fciences  a  Berlin  A.  1749.  p.  59.  feqq. 

(c)  Kramerus  in  Comta.  Litter.  Norimb .  1.  fupra  dicio. 


Ultri  forte  cretam  folvit,  &omni,  quantum  poterat ,  humi» 
do  expreflo,  caput,  uti  aiunt,  mortuum,  luci  expolitum-, 
in  tenebris  luminofum]  fieri  coepit.  Quod  quidem  phaenome1- 
non  multorum  animos  haud  mediocriter  occupatos  tenuit, 
lux  nimirum  res  crafia  &  portatilis  fa&a  videbatur  ,  dum  fo- 
3am  preffionem,  lucis  radios,  momentanea  propagatione  ad 
oculum  deferendos,  componere,  ftatuebant.  Ipfe  Baldui- 
nus,  hoc  fuum  inventum,  fed  teftis  admodum  verbis,  pr> 
mum  divulgavit  ,  in  libro,  quem  Aurum  Aurae  nominavit. 
Quamob  rationem  fadffum  fuifie  videtur,  ut  Balduinus  a  p!e- 
rifque,  modum  hunc  parandi,  continuifle,  &  Celeberrimus 
Fr.  Slare,  harum  rerum  curiofus  admodum,  hunc  phofpho- 
rum  paralie,  &  Societati  Regiae  Londinenfi  primus  exhibuif- 
fe  perhibeatur.  Cum  hoc  Phofphoro,  qui  ab  illo  Balduini 
neutiquam  differt,  non  folum  haud  vulgares  inftituit  obfer- 
vationes ,  fed  &  caufam  miri  hujus  phaenomeni  reddere  adla- 
boravit,  ex  partibus  igneis  puris  fpiritus  nitri,  increta  con- 
centratis,  quae  vero  lucem  non  inbibant  ,  fed  per  impreffio- 
nem ,  ab  ea  faciam ,  motum  luminis  produflivum  concipiant 
( d ).  Quidquid  fit,  huic  fententiae  experientia  non  plane  re¬ 
fragatur,  quod  fi  enim  lux,  prifmatis  ope,  in  colores  fepare- 
tur,  &  in  hunc  lapidem  dirigatur,  patet,  ignem  antea  epo¬ 
tum,  &  a  lucefolis  nunc  agitatum  fuifie.  Confer ,  quae,  inluftre 
illud  Batavorum  decus,  Musschenbroekius  ,  obfervavit,  ( s ) 
tum,  quae  de  lapide  Balduini  pulcre  differuit  Leibnihus  (/}. 

Lapis  vero  Bononienfis  ,  &  huic  fimiles ,  ut  ex  variis  tenta¬ 
minibus,  a  Marggravio  inffcrtutis,  conftare  poterit,  com¬ 
ponuntur  ex  acido  illo  univerfali ,  feu  vitriolico ,  &  terra  cal- 
carea,  quod  evincit  horum  fynthefis  ,  argumento,  omni  ex¬ 
ceptione  maiore;  ex  his  enim  principiis,  inter  femiftis,  la¬ 
pides  artificiales,  naturalibus,  ut  ovum  ovo,  fimillimos  con¬ 
fecit. 

An  aliquid  arfenicalis,  praeter  haecauo  principia, his  lapi¬ 
dibus 

(d)  Mufaeum  Regalis  Societ .  Lond.  Aii.  Erudit.  A.  1682.  P-  3 6, 

(e)  Injtit.  Phyf.  §.  1010. 

(f)  Mifc .  Berolin.  I.  2.  91.  £?  92. 

dibus  infic,  (g)  non  certo  affirmaverim  y  faltem  a  Marggra~ 
vio,  qui  ex  profeffo  horum  lapidum  naturam  examinavit,  non 
repertum. 

Alii  nunc  fuperfunt  examinandi  Pbofphori ,  qui  ncn  folum 
lucem,  fed  &  flammas  fpargunt.  Calx  viva,  e  faxi  oxuftis 
parata,  fi  in  mortario  contundatur,  lucem  albam  in  tenebris 
emittit ,  fi  vero  caput  mortuum ,  a  fpiritu  falis  Armoniaci , 
cum  calce  viva  parato  ,  refiduum,  (quod  ex  acido  falis,  cal¬ 
ce  viva,  &  corpore,  ut  ita  dicam,  alcali  volatilis  conflatur) 
crucibulo  immittatur,  &  maiori  igne  urgeatur ,  calx  viva,  his 
additamentis  ditata ,  dum  contunditur ,  rutilas  flammas ,  etiam 
pleno  meridie,  vibrat,  &  fi  quae  inflammabilia  corpora,  in 
hujus  vicinia  fuerint  pofita ,  abfque  mora  accendit.  Huius* 
corporis  luminofi  primam  defcriptionem  A  diis  Par  i  finis  primus 
inferuit  Cel.  Hombergius.  Virtus  igitur  calcis  phofphorea, 
mirum  quantum  intenditur,  fi  materiae  illi  pingui,  quae  cor¬ 
pus  alcali  volatilis  conflituit,  coniungatur.  Idem  hic  lucifer 
ex  tempore  paratur,  praecipientibus  Hombergio  &  L/emery, 
ex  calcis  extindke  dupla,  feu  potius  fefquidupla,  &  una  falis 
Armoniaci  portione. 

Huic  fuccedit. alter ,  qui  natales  fuos ,  ut  plerique  alii,  re¬ 
petit,  ab  Alchemiftae  fludio ,  qui  deliro  conamine,  lapidem 
occultum  ,  in  ftercore  quaerebat.  Phofphorus  hic  ad  attadfum 
aeris,  calidus  fuerit  vel  frigidus,. illico  fponte  ignem  conci¬ 
pit,  &  non  folum  prunarum  inftar  candet ,  fed  &  flamma  ful- 
furea  ,  in  tenebris  obfervanda  ,  tegitur  ;  obfervante  Acade¬ 
miae  Regiomontanae  ProfefTore  Teske.  ( h )  Pulvis  Pyropho - 
rus  y  vel  Phofphorus  Hombergii  dicitur,  hic  enim  primus,  eum, 
immortalis  famae  Boerhaavio  ,  litteris  fcriptis  fignificavit, 

( i )  faciliorem  dein  redditum  exhibuit  Diarium  Eruditorum  (  £)„ . 
Adi  ipfum  Boerhaavium,  (/)qui  modum  hunc  conficiendi, 

cxl 

( 'g )  Comm.  Bononienf.  p.  189. 

(i)  Comm.  Litt.  Norimb.  A.  1731.  p ,  213« 

{ [i )  Anno  MDCCXII. 

(k)  Journal  des  Scavans  A.  171 6.  p.  60.. 

(/)  Buerhaave  Elem.  Oem.  io  .381, 

tx  alumine  &  materia  faecali  tradit.  Poffc  Hombergium  ve- 
to  multa  tentamina  (7/2)  cum  hoc  fufcepit  i/Emery,  filius, 
quibus  evicit,  praeter  materiam  faecalem,  alias  bene  mul¬ 
tas,  tam  ex  vegetabilium,  quam  animalium  regno  poffe  ad¬ 
hiberi,  &  inlimul  demonftratum  dedit,  tum,^longe  maio¬ 
rem  quantitatem  aluminis  polle  adhiberi,  tum,  pro  diverfa, 
quae  adiungitur,  materia,  dofin  aluminis  vel  augendam,  vel 
minuendam  elfe,  maiori  enim  utriusvis  materiae  quantitate 
adhibita,  Phofphori  vires  vel  dellrui,  vel  plane  oblitterari. 
Nec  cuivis  materiae  idem  ignis  gradus  convenit ,  fed  prout 
illa  variat,  &  hujus  intenlitas  moderanda.  Tandem,  falia-, 
quae  eodem,  quo  alumen ,  gaudent  acido,  ad  phofphorum 
conficiendum  adhiberi  non  poliunt. 

Haud  iniucundum  erit,  fi. in  caufam  incendii  corporis  hu¬ 
ius  fpontanei,  inquiramus ,  de  qua  non  eadem  omnibus  fed  et 
fententia.  Plerique  volunt ,  hunc  pulverem  ,  ceu  magne¬ 
tem  ignis,  ignem,  in  omni  omnino  loco,  etiam  in  corpori¬ 
bus  frigidiffimis ,  praefentem  ,  intra  poros ,  vi  quadam  in¬ 
nata,  attrahere,  ipfum  autem  pulverem,  ceu  carbonem  ve¬ 
rum,  imo  fubtiliffimum ,  ignis  fcintilla  fufcepta,  hanc  fove- 
Te  &  ignem  nutrire.  Dum  vero  virtute  hac  lucifera  vel  ipfae 
minerae  aluminis  gaudeant,  ut  de  alumine  lapide  fijjili  mine - 
ralifato ,  notat  Wallerius,  («)  &  tanta  quidem,  ut  dum  in 
acervos  congeruntur,  vel  fponte,  haud  raro,  flammam  ex 
fe  emittant,  vel  faltem  maiorem  in  modum  caleant;  unde 
non  plane  a  veritate  alienum  videtur,  ex  alumine  folo  calei- 
nato,  pulverem  fimilis  efficaciae  pyrophorum  polle  confieri, 
ut  Vir  quidam  Clariffimus  ( o )  opinatur,  qui  pulveris  Ache¬ 
rontis  titulo  hunc  noftrum  Phosphorum  ,  tanquam  novum, 
defcribit;  dum  ipfae  minerae  hac  virtute  iam  funt  inftrudtae, 
&  alumen  hoc  ,  ut  monuimus  ,  ex  acido  vitriolico  &  terra 
calcarea  conflans ,  materiae  faecali  ,  vel  alii  corpori  inflam- 
mabili  iun&um  ,  igne  calcinatum  ,  ita  ab  omni ,  quod  hoc 

igne 

(m)  Vid.  Mtmoires  de  VAcad.  Roy.  des  Sciences,  annis  1.714.  £?  471.5. 

(11)  Mineralogie  fpec.  181.  p.  214. 

{ '0 )  A£t.  Ac  ad.  Nat.  Curiof.  vol.  1.  obf.  71. 

igne  volatile,  privetur,  &  facile,  prout  eft  concentratiffi- 
nuim  acidum,  in  flammas  abit.  Alii  putarunt, acidum  alumi- 
nis,  inflammabilibus  quippe  amiciflimum,  (ita  ut,  inter  nul¬ 
lum  corpus  &  hoc  acidum  ar&ius  neceflitudinis  vinculum  in- 
tercedat,  quam  quidem  inter  idem,  &  phlogifton ,)  &  hic 
oblato  phlogiflo  nubere  ,  &  ita  in  fulfur  concrefcere;. 
Et  haec  fententia  veri  redditur  fimillima ,  dum  in  confi¬ 
ciendo  hoc  Phofphoro  ,  igne  ,  partibus  volatioribus  aba- 
6tis  ,  aufto  ,  ut  fcilicet ,  quod  in  retorta  manferac  fixi 
magis  uniatur,  ad  matracii  os  percipitur  ,  &  flammula  coe¬ 
rulea,  qualis  eft  fulfuris,  &  odor  ille  acerrimus ,  imo  ad  fi¬ 
nem  perducta  operatione  ,  collo  matracii  verum  fulfur  ad¬ 
haeret  ,  quin  fub  deflagratione  pyrophori ,  odor  ille  penetrans 
fulfuri  privus  ,  nervos  olfadftorios  haud  difficulter  ferit.  In 
pyrophoro  itaque  datur  verum  fulfur  ,  feu  materia  ,  quae  fa¬ 
cili  negotio  inflammatur.  Ut  ut  vero  in  inflammationem  pro¬ 
num  fit  fulfur  ,  nunquam  tamen  fponte  accenditur ,  nifl  in 
proximo  cum  igne  contabtu  conftitutum,  &  notabili  caloris 
gradui  expofitum.  Suberit  ergo  alia  quaedam  huius  incendii, 
adeo  Angularis ,  caufa.  Hanc  quaefivere  plerique  in  altera 
aluminis  parte  ,  terra  fcilicet  calcarea.  Haec ,  ut  neminem 
fugit,  adhibito  igne,  facillime  in  calcem  vivam  abit,  &  re 
vera,  ad  parandum  Pyrophorum  ,  eo  indigemus  igne,  quo, 
quin  calx  viva  generetur,  dubium  nullum  relinquitur.  Calx 
autem  viva  ad  formandum  hoc  corpus ,  fymbolain  fuam  con¬ 
ferens,  aquam  avidiflime  inbibit,  tanto  cum  fervore,  ut  mox 
calor  infequatur ,  parti  huius  fulfureae  accendendae  aptus. 
Accedit  ipfum  acidum  aluminis ,  quod  non  omne  phlogiflo 
obvolutum,  concentratiflimum, aquam ,  quam  valde  fitit ,  ver 
hementiflime  attrahit,  unde  calor,  &  effeftus  cum  priore 
conveniens.  Tandem  &  phlogifton,  pro  ea  parte,  quae  aci¬ 
do  non  iuncia,  ex  nato  hoc  calore  facile  accenditur ,  &  ita 
omnem  malTam  in  flammas  animat.  Videantur  quae  Hom r 
bergius  Ck  L’emery  ( p )  notarunt,  &  quae  ex  illis  excerpfit^ 

CelJ 

(j>)  11.  fupra  didis.  „ 

Cei.  Macquer  ( q ).  Et  his  rationibus  addu&us ,  Clar.  Teske 
propofitae  huic  lentendae  album  calculum  non  folum  adiecit, 
verum  etiam  eandem  variis  obfervationibus  (r)  confirma¬ 
tam  dedit. 

Sed ,  ut  hoc  addam  ,  memini ,  cum  Chemicis  experimen¬ 
tis,  quae  Celeberrimus  Wachendorfius  inflituere  fiolebat, 
intereflem , me  aliquoties  videre, ad  parandum  hunc  pyropho- 
rum,  fclopeti  fiftulam,  in  formam  retortae  incurvatam ,  cum 
fuccefTu  adhiberi. 

Multa  infuper  addi  pofTent  ,  de  Phofphoro  ,  qui  ex  aqua, 
fulfure  &  ferro  obtinetur  ,  cuius  ope  ignes  fiubterraneos, 
&  alia  in  rerum  natura  occurrentia  eleganter  imiteris  ,  fed 
ea  lubenter  filendo  praetereo.  Interim  tamen  conferri  po¬ 
terunt,  quae  inferta  Comm.  Litt.  Norimb.  &  in  primis,  quae, 
pro  more  fuo  ,  optime  de  hoc  commentatus  eft,  fummus 
jBoerhaavius  (r). 

Ad  illud  Phofphori  genus ,  cuius  potiftimum  caufa ,  haec 
praefatus  fum ,  progredior,  ad  Phofphorum  fcilicet,  ex  humo¬ 
re  animali  urinofo  facile  parabilem  ,  urinae  didtiim.  Nec  ta¬ 
men  fola  urina  hunc  Phofphorum  largitur  fed  &  aliae  ani¬ 
malium  partes,  tam  fluidae,  quam  firmae  ,  unde  nata  mihi 
eft  fufpicio,  materiam  luminis  perpetui  (t)  ,  quod  Princeps 
ille  Neapolitanus , St.  Severo  (ut  in  relationibus  Florentinis 
poflea  revelavit ;)  ex  cranio  humano  elicuit,  eiufdem  pror» 
fus  cum  noflro  Phofphoro  indolis  efle. 

Laudatus  hicce  Phofphorus ,  antea  memoratos,  multis  par 
„  rafangis  ,  praecurrit  ,  &  nil  aliud  eft,  quam  ignis  quidam 
,,  tettus  ,  luce  fe  prodens  &  fumo  ,  £?  Medeae  tunicam  ,  ubi 
,,  vejlimentis  illinas  ,  redditurus  ,  fle  eum  delineat,  luminis 
huius  clariflimum  lumen  ,  quod  inter  primae  magnitudinis 

ftellas 


( q )  Elemens  de  Chymie  Pratique  II.  504.  feqq. 

(r)  In  Experimentis ,  quilus  pulverem  pyrophorum  ,  vel  phofphorum  Homber-  - 
gii ,  eadem  ratione  ignefeere  ,  qua  calx  viva  madefacta  incalefcit,  evincitur,  vid. 
Comm.  Litt.  Norimb.  A.  1731.  p.  213. 

(0  A.iy^.p.  419.  £?y/.i733.-p.  133.  & Boerhaavii Elem.Chem.  I.  384. feqq,,, 
(t)  Hamburgifcbes  Magazin  vol .  xi.  part.  6.  num.  5.  £?  xii.  6.  3: 

flellas  collocandum,  in  biforia  inventionis  Phofphori.  ( u ) 
Variis  infignitur  nominibus,  defumtis,  vel  a  ftupenda  vir¬ 
tute  ;  unde  igneus ,  ignificus ,  &  fi  mavis  ,  graece ,  pyropus  de¬ 
nominatur;  vel  a  cultoribus,  Phofphoriis  Brandtii,  Kunke- 
lii  ,  Fernelianus  Kunkelii,  Krafftii,  Boylei,  Anglica- 
mus,  audit.  Harum  vero  denominationum  ratio,  ut  eo  me¬ 
lius  intelligatur ,  haud  inconveniens  erit,  ante  hiftoriam  hu¬ 
ius  Phofphori  praemittere, quam  ipfius  naturam perfcrutemur. 


<25EEE/5']> 

CAPUT  SECUNDUM. 

Speciatim  narratio  de  Phojphoro ,  qui  ex  urinet 

elicitur . 

De  laureola  inventionis  corporis  huius  ignivomi  multi  in¬ 
ter  fe  decertant.  Inter  plurimos  Clar.  Comiers,  (u) 
prae  nimio,  ut  videtur,  in  gentem  fuam  ftudio,  miri  huius 
inventi  gloriolam  fuis  vindicaturus  Franco-Gallis,  annifus  efl 
demonftrare,  modum,  hunc  Phofphorum  conficendi ,  iam  a 
multis  retro  annis,  Joanni  Fernelio,  Regis  Franco  -  Gallo¬ 
rum,  Henrici  II. ,  archiatro,  innotuiiTe,  imo  ftupenda  huius 
phaenomena,  (w)  cum  orbe  erudito  his  verbis  communicaf- 
fe.  ,,  Nuper  ex  India  quidam  meus  familiaris  lapillum  mire  lu- 
„  minofum  deportavit ,  qui  totus  quaji  incenfus ,  admirabili  lucis 
„  fplendore  fulget ,  iabtif que  radiis  ambientem  aerem  lumine  quo- 
,,  quoverfus  implet.  Is  terrae  impatiens ,  fuopte  ipfe  impetu  con - 
n  feftim  in  fublime  evolat .  Neque  vero  angujie  haberi  potefl  9 

(u)  Leibnitius  in  Mifcell.  Berol.  I.  2.  91.  feqq. 

( 'v )  Mercur.  Gail.  menf.  Jun.  Jtd.  A.  1613. 

(au)  foannes  Fernelius ,  de  abditis  rerum  caujis  II.  17. 

9,  fed  amplo  liberoque  loco  tenendus.  Summa  in  eo  puritas ,  fum- 
,,  mus  nitor ,  nulla  for  de  aut  labe  inquinato  ,  figurae  fpecies  nui - 
,,  lacerta ,  fed  inconfians  momento  mutabilis.  Quum  que  fit 
,,  af pedtu  longe  pulcherrimus ,  fcfe  tamen  contrediari  non  finit , 
„  (fi  fi  diutius  adnitaris y  feriet  acriter  :  fi  quid  ei  demitur,  fit 
„  nihilo  minor. 

Miraberis  vero  ,huic  loco  fuperftrui  aflertum  Comierii,  fed 
ipfum  audiamus.  Lapis  ex  India  deportatus ,  mire  lumino fus , 
cuius  meminit  Fernelius,  fuit  Phofphorus,  quem  ipfe  para¬ 
vit,  &  quo  hic  maioris  aeflimaretur,  &  hominum  animos, 
quos  ea ,  quae  maiori  conflant  pretio,  &  ex  diffitiffimis  re¬ 
gionibus  adducuntur , magis  movent  &  tenent , excitaret, per 
hominem  ,  ex  India  advenam,  in  aulam  difperfit.  Hoc  vero 
fenfu,  Fernelii  fermonem  accipiendum  effe,  difficilius  mi¬ 
hi  perfuaferim.  Haud  inepte  fcriptores  Adtorum  Eruditorum  , 
(x)  dum  libellum  Comierii  recenfent  ,  coniiciunt,  fabellam 
de  lapide  ex  India  allato,  aenigma  effie,  quo  ignem  &  flam¬ 
mam  involvit,  eum  forte  in  flnem,  ut  aliis  fuae  artis  viris  fu¬ 
cum  faceret.  Quidquid  fit,  in  eo  laudem  meretur  Comiers, 
quod  non  folum  ibidem  modum  phofphorum  hunc  parandi  tra¬ 
diderit,  fed  &  pbofphorum  liquidum ,  qui  infequend,  ut  vide¬ 
bimus,  tempore,  ab  aliis  magis  coepit  celebrari,  iam  tum 
memoraverit,  licet  nomen  menftrui,  quod  adhibet,  litteris* 
fteganographice  proponat,  ita  tamen,  ut  fcripturae  huius  ex¬ 
planationem,  ni  alii  coniedlura  aflequantur,  fe  daturum  pol¬ 
liceatur.  Equidem ,  fi  quid  video,  adhibuit  aquam  commu- 
nem,  puram. 

Sunt  &  alii, qui  hoc  fibi  inventum  arrogant,  aftperperam; 
cum  ex  Cei.  Leibnitio,  (qui  hac  in  re  ,  fi  quisquam  alius,, 
certiffimam  meretur  fidem,  cui  quippe  inventor  ipfe  metho¬ 
dum  ,  hunc  lapidem  conficiundi ,  Attica  fide  aperuit,)  con¬ 
flet ,  inventionis  gloriam  Teutoni  cuidam,  cognominato* 
Brandt,  concedendam.  Hic,  iuvenis  Martis  caftra  feque- 
batur,  nec  infimum  in  his  tuebatur  locum,  imo  &  matrimo¬ 
nium* 


(4)  A.  1(584-  P-  246.. 

nium  contraxerat  cum  large  dotata  virgine ;  fed  ,  infelici 
Alchemiftarum  fato,  infanienti  fapientia  lapidem  illum  Philo- 
fophicum  quaeritans,  omne,  quod  poffidebat,  patrimonii, 
in  fumos  fcite  refolviffe  dicebatur. 

,,  Credulus  Interca ,  pafcit  quem  vana  cupido , 

,,  Dum  fal fis  inhiat  9  veras  deceptus  in  ignem 
,,  Fundit  opes ,  &  avaritia  rem  decoquit  ipfd.  (y) 

Nec  tamen  plane  inutiliter  improbum  hunc  laborem  collo¬ 
cavit;  confe&urus  enim  liquorem  ,  qui  argentum  in  aurum, ut 
artis  huius  antiftites  loqui  amant,  maturaret,  cuius  praepa¬ 
randi  procefTum,  ex  urinofo  latice,  in  libro  quodam,  cafu, 
invenerat,  pofl  protrablam  diutius  urinae  deftillationem,  in 
recipiente  materiam  hanc  luminofam  primus  omnium  reperic. 
Ubi  hoc  innotuit  J-o.  Dan.  Krafftio,  tum  temporis  in  aula 
Sereniffimi  Saxoniae  Eledloris,  GeorgiiIII.  ,  Commerciorum 
confiliario ,  &  Jo.  Kunkelio,  dittc  Eleclori  a  cubiculis  &  la¬ 
boribus  Chemicis:  Hi  Brandtium  tum  munufculis,  tum  fpe 
egregii  lucri  pellexerunt,  ut  ipfos  artificium  edoceret.  Brand- 
tius,  ut  vidit,  difpendium  ,  quod  Chemicis  fuis  lucubratio¬ 
nibus  fibi  intulerat,  ita  fatis  commode  poffe  refarciri,  non 
dubitavit,  quin  Krafftio  &  Kunkelio,  huius  rei  admodum 
cupidis,  modum,  hoc  corpus,  ignis  ope,  ex  urina  elicien¬ 
di,  fignificaret.  Hi  itaque  Drefda  Hamburgum  profedli,  ar¬ 
cani  huius  fpeculatorem  ventilatoremque  convenerunt ,  &  , 
proceffu  perfpe&o,  myfterii  hujus  participes  evaferunt. 

Sed  quid  fit?  Kunkelius  domum  redux,  quavis  licet  ope¬ 
ra  adhibita,  Phofphorum  conficere  non  potuit.  Brandtium 
hinc  litteris  adit,  quibus,  de  arcano,  minus  germane  fecum 
communicato,  conqueritur.  Brandtius  vero,  prioris  fuae 
facilitatis  poenitentia  aftus,  Kunkelium  aberrantem  in  viam 
reducere  differebat ,  qui  interea  temporis  vario  modo  opera¬ 
tionem 

(y)  Jlnti  Lucret.  I.  yf.  685.  feqq. 


f1 


I  N  A  U  G  U  R  A  L  I  S, 


i? 

tionem  tentans,  ipfe  errorem  emendavit,  unde  fadtum,  ut 
deinceps  uterque  inventores  fe  ia&averint,  &  a  plurimis  ha¬ 
biti  fuerint.  Haec  vero,  fi  comparantur  cum  iis,  quae  Vir, 
caeteroquin  de  corpore  hoc  optime  meritus ,  Hombergius 
{2)  difleruit,  patebit,  quam  longe  a  rei  veritate  aberret.  Et 
fane,  omnem  fere  fidem  fuperat,  qui  fieri  potuerit,  ut  mo¬ 
nitus  licet  a  Celeberr.  Leibnitio,  quae  traditurus  erat, 
maxima  ex  parte  erronea  efle,  eadem  nihilominus  immutata 
in  publicum  protrudere  fuftinuerit. 

Phofphori  vero  huius  fama,  triumviris  his  noti,  indies  ad 
alios  Phyfices  cultores  magis  magisque  manare  coepit.  Ipfe 
Kunkelius  hoc  arcanum  pluribus  communicavit,  inter 
quos,  nominari  meretur  fupra  notatus  Hombergius,  qui, 
ut  ipfe  fatetur,  hoc  corpus,  fecundum  praefcriptum,  a  Kun- 
kelio  acceptum,  in  laboratorio  Academiae  Scientiarum  Pari- 
finae ,  &  alibi ,  feliciter  paravit. 

Pofl  Kunkelium,  corporis  huius  notitiam  pro  virili  promo¬ 
vit  Krafftius,  Vir  eruditione  &  eloquentia  multum  va¬ 
lens,  dum  inventum  hoc  magnatibus  venum  exponere  in  fe 
fufcepit.  Hic  Anglis  corpus  hoc  allaturus ,  Hanoverae  ad 
Cei.  Leibn itium  invifit  ,  eique  principia,  corpus  hoc 
componentia,  &  corporis  inventorem,  Brandtium,  figni- 
ficavit  :  fed  &  fimul,  bono  huius  materiae,  eiusque  aucto¬ 
ris  fato,  Sereniflimo  Duci  Brunsvicenfi ,  miras  huius  Phofpho¬ 
ri  vires  expofuit.  Ita  evenit,  ut  Dux,  corporis  huius  pro¬ 
prietatibus  mire  captus,  Leibnitio  fuo  in  mandatis  daret, 
inventorem  Brandtium,  quo  in  materiae  huius  naturam 
penetraret,  arcefiendum  curaret.  Brandtius,  de  Sere- 
niifimi  Ducis  iuifu  certior  fadlus  ,  mox  advolavit ,  &  bona 
fide,  Duci  &  Leibnitio  encheirefes,  ad  conficiendam  hanc 
materiam  requifitas  ,  expofuit.  Leibnitius  interim  ea, 
quae  Brandtius  offenderat,  per  fuos,  in  alio  laborato¬ 
rio  ,  fimili  cum  effe&u  repetebat.  Ne  vero  urinae  ,  cu¬ 
ius  inlignis  copia  requirebatur ,  aefe£tus  efiet  ,  ea  ,  quam 

mili¬ 
is)  Memoires  de  l'Acad.  Royal.  des  Sciences  A.  1692.  p.  102. 

milites  ,  excubias  agentes  ,  reddebant ,  iam  ante  adventum 
Rrandtii  erat  colledta,  &  ex  hac  Brandtius,  extra  ur¬ 
bem,  Phofphorum  fuum  produxit.-  Ham  burgum  revertitur 
Brandtius,  &  Angulari  Ducis  Brunsvicenfls'  beni volen¬ 
tia  ,  annuo  Talario  ornatur,  quod  ad  mortem.  Ducis  eidem 
perfolutum  fuit.  Ita  nofler  Alchemifta  ,  per  aliquod,  tem¬ 
pus  ,  dulcem  ex  fuo  invento  carpflt  •  fru£tum  ,  &  quae  ars 
plerisque  viam  pandit  ad  infelicia  tentamina,  nominis,  opum 
imo  faepe  ipflus  vitae  iafturam,  Brandtio  huic  faiuti  fuit.. 
Methodus  interea  hoc  corpus,  quod  cuiusvis  animum,  miro 
fuo  effedUi,  feriebat,  conficiendi,  hoc  cafu,  ut  maxime  in-, 
claruit.  Ut  vero  inventum  Sereniflimo  Duci  perplacuit,.  non 
minus,  poft  Krafftii  adventum  in  Angliam,  Britannorum 
manus  &  mentes  occupatas  tenuit,  lpfi  Carolo  II.  Bri¬ 
tannorum  Regi,  Celfiffimo  Principi  Roberto,  &  Nobi- 
liflimo  Rob.  Boyleo,  ftupefldtjn  huius  Phofphori  vim 
offendit  Krafftius,  quam  poftea  Boyleus,  anno  fcili- 
cet  mioclxxx.  edito  libello,  in  capite  huius  disquifitionis  ad¬ 
dicto  ,  cum  orbe  erudito  communicavit.  Tertiam  autem 
Noctilucam,  ceu  .proprii  ingenii  foetum,  edidit  &  defcripfity 
fub  nomine  Noctilucae  glacialis ,-  quia  fruflula  huius  corporis1,, 
plerumque,  inftar  glaciei,  perlucida  apparent.  Fatendum  au¬ 
tem,  ea,  quae  de  Phofphoro  protulit  Boyleus,  non  omne 
punctum  ferre.  Rem  etiam  ipfam  fatis  clare  perfpexifle  noii 
videtur  Clar.  PIeleot,  (a)  dum  affirmat,  Boyleo  folum 
innotuifle,  urinam  ,  fedem  Phofphori  conftituere ,  quem  dein 
proprio  marte  inde  elicuerat ,  fed  ipfum  ,  pluribus  circum- 
feptum  negotiis,  inventionis  fuae  teftimonium  tantum  tradi- 
diiTe  ,  qui  Societati  Regiae  Londinenfi ,  tum  temporis ,  a- 
fecretis. 

Circa  idem  tempus,  cum  Phofphoro  tam  folido ,  quam  flui¬ 
do,  egregia  experimenta  inftituit  Fr.  Slare,  (Z>)  de  qui¬ 
bus  infra  plura  dicendi  erit  occafio. 

Aa 

(a)  Memoires  de  V Acad.  Royale  des  Sciences  A.  1732- 

(b)  Trartf.  PhiloJ.  N°.  3.  4  &  150. 

An  &  hnc  referendum  MS.  Angli  cuiusdam  Kel£i  ,  de 
Phofpboro  animali ,  quod  pharmocopoeus  quidam,  tanti  arca¬ 
ni  ,  poft  plures  alios,  fortunatus  haeres,  cum  Kramero, 
hic  vero,  cum  fcriptoribus  Comm.  Litter.  Norimb.  ( c )  com¬ 
municavit? 

Poft  Boyle  vero  &  Slare  ,  inter  Anglos ,  Gothofredus 
Hantkewitz,  hunc  Phofphorum,  fumma  dexteritate,  para¬ 
vit,  &,  fi  fides  habenda  iis,  quae  Clar.  Hellot  ( d )  hanc  in 
rem  commentatus  eft,  poft  Boylei  fata,  quae,  ni  fallor, 
in  annum  faeculi  praeteriti  xcii.  inciderunt,  folus  omnibus 
fere,  quos  Europa  alebat,  Phyficis,  Phofphorum  hunc  fub- 
miniflravit,  unde  &  Phofphorus  Anglicanus  plerisque  dici  coe¬ 
pit.  (e)  Sane  mirum,  materiam  ,  quae  elapfo  fuperiori  fae- 
culo,  homines  ita  occupatos  tenuit,  ineunte  hoc,  quod  vi¬ 
vimus,  non  ita  fuifie  tradbatam  ,  Chemicis ,  ut  videtur,  in 
hac  acquirenda  non  fatis  felicibus. 

Eia!  age!  videamus  etiam,  qua  ratione  corpus  hoc  ad 
Franco  -  Gallos  fuerit  delatum.  Primus,  quantum  novimus, 
hunc  Phofphorum  cum  Hugenio  communicavit,  idem  ille, 
cui  vel  maxime  eius  cognitionem  debemus,  LEiBNinus,  qui 
dein  compofitionem  per  Ehrenfried  Walther  de  Tschirn- 
Hausen,  inluftri  loco  in  Bohemia  natum,  Regiae  Academiae 
Parifinae  ,  cui  Phofphorum  Hugenius  iam  oftenderat,  indi¬ 
cavit.  Krafftium  itaque  eum  huc  primum  attulifle,  perpe¬ 
ram  tradit  Hombergius:  (/)  ipfe  vero,  ut  iam  monuimus, 
Hombergius  in  laboratorio  Academiae  Parifinae ,  cuius  erat 
focius,  ut  ex  Kunkelio  acceperat,  confecit,  pulcerrimaque 
cum  eo  inflituit  tentamina,  (g)  Hunc  autem  Virum,  de  hac 
materie  tam  praeclare  meritum ,  filentio  tranfit  Hellot. 

Multum  interea  temporis  lapfum  fuit,  donec  (b)  Philo- 

fophiae 

f  c)  A.  1733-  P-  137- 

(d')  Vid.  fupra  lit.  a. 

f  e)  Tranf.  Pbil.  NV  428. 

(f)  Memoires  de  l' Acad.  Roy.  des  Sciences  A.  1692.  p.  103. 

( g )  Ibid.  p.  101-109  &  I33-I39* 

O)  A.  1731. 

fophiae  Profeffior  Aurelianenfis  Morini,  ea,  quae,  de  Pho~ 
fphoro  liquido  obfervarat ,  vulgaverit,  (i)  Nec  tamen  ipfe 
Phofphorum  folidum  paralie  videtur ;  folam  enim  methodum 
Phofphomm ,  quem  Anglicanum,  dicit,  fol vendi ,  huiusque. 
inventi,  (iam  a  Comierio,  uti  fupra  offendimus,  indicati,), 
utilitatem  proponit. 

Iis  autem  in  terris,  ubi  lumen  hoc  Phofphoreum  primum, 
fplendere  inceperat,  ineunte  hoc  faeculo,  tam  clare  radios- 
non  fparfit ,  nihilominus,  tam  a  magnatibus,  quam  privatae 
fortis  hominibus,  in  fummis  deliciis  habitus  fuit,  fibi,  dum 
nil  nifi  auri  generationem  fomniabant,,  perfuadentibus,  hunc 
Phofphorum,  unicum  univerfalis ,  qui  dicitur,  laboris  ,  fub- 
iedlum  conftituere. 

Circa-  annum  huius  faeculi  xxn.,  Eximius  ille  Fred.  Hof- 
mannus  ,  fummo  artis  bono  ,  obf errationes  Phyfico  -  Chemicas 
f electiores  edidit ,  &  in  his  ( k.)  experimenta  circa  Phofphorum,. 
Anglicanum  in  medium  adtulit ,.  quibus  &  modum  hunc  pa¬ 
randi  praemilit,  qui  tamen  difplofionem  totius  apparatus ,  ut. 
praecedentium  fere  omnes ,  minitatur.  Cum  enim,  acerri¬ 
mo  igne,  qui  tantus  eft,  ut  vafa  vitrea  eum  non  ferant,  un¬ 
de  vafa  ex  optima  terra  Haffiaca  requiruntur  ,  aer  contentus 
admodum  rarefit ,  &  ,  ni  exitum  inveniat ,  vafa  magna  vi. 
difrumpit;  pulcre.  viderunt  alii  Chemici  ,  aeri  rarefadto  exi¬ 
tum  efie  permittendum.  Obflabat  vero  non  levis  difficultas 
facillima  fcilicet  corporis  huius,  ubi  aerem  liberum  fpirat,. 
incenfio.  Hinc  minima  apertura  paulo  fupra  aquam  ,  quam 
recipiens  continebat ,  hoc.  perforarunt ,  &  ita  fummum  ^ 
quod  imminebat ,  periculum  prudenter  averterunt.  Hanc 
cautelam  memoravit,  &  forte  primus,  Jo.  Sam.  Carl.  ,  ( /^ 
artis  Chemicae  aequus  aeflimator.  Unde  fa£ium  eft  ,  ut  in 
pofterum,  hac  adhibita  encheirefi,  Phofphorus  maiori  longe,, 
quam  olim  confueverat  ,  copia  obtineretur  ;  imo  ipfe  Carl 

Offir- 

(/)  Suite  de  la  Clef  menf.  Februar.  A.  1731.. 

{ k )  Libr.  III.  obf.  14.  operum  t.  4.  p.  557. 

ff)  Jo.  Sam.  Caris  Zeugnus  von  Chymijcbe  r  Jlorgerey  p.  72.  feaq 

officia  fua  offerret ,  (ni)  eundem  ,  a  nobili  ,  in  aula  quadam 
(quam Comitis  de  Witgenstein,  fufpicari  liceat,)  Viro  prae¬ 
paratum  ,  illis,  qui  eius  campotes  fieri  cuperent,  fubmini- 
flrandi ,  hac  addita  cautela,  (n)  libram  xii.  thaleris  aefti- 
mari. 

Ex  eadem  aula  evolavit  Alchemiffa  quidam  ,  qui  parando 
hanc  materiam  luciferam  ,  paratamque  ubivis  venditando  ,. 
vi6lum  fibi  quaerebat.  Hic  ,  anno  cloloccxxxn.  ad  Am- 
pliffimum  Virum  ,  tam  fcriptis  fuis ,  quam  fummis  in  urbem 
patriam  meritis,  Laudatiflimum ,  fed  proh  dolor!  acerba  ni¬ 
mis  morte  ,  nobis  ereptum ,  Jo.  Hartm.  Degnerum  accef- 
fit,  &  in  huius  aedibus,  Phofphorum  maiori  copia  confecit, 
modo  laudatam  encheirefin  fedulo  adhibens.  Ipfe  Degne- 
rus,  ut  harum  rerum  erat  ffudiofiffimus ,  quae  artifex  mon- 
flraverat,  privatim  imitatus,  hoc  corpus  facile  parare  addi¬ 
dicit.  Cuius  quidem  rei  eo  lubentius  hic  mentionem  iniicio, 
quo  plures  inter  Germanos  eruditi ,  Degnerum  etiam  atque 
etiam  rogarunt hanc  methodum  tutam  &  facilem  ,  qua  in 
componendo  Phofphoro  utebatur  ,  orbi  erudito  revelaret 
quorum  vero  petitioni,  variis,  quae,  tum  temporis  ,  Virum 
optimum  premebant,  negotiis y  impeditus  ,  licet  non  fece¬ 
rit  fatis,  pro  fumma  tamen  erga  me  benivolentia,  hoc,  quid¬ 
quid  fuberat  arcani  mecum  communicavit.  Ipfe  proceffus. 
non  multum  abludit  ab  eo  ,  quem  Cei.  Hellot  (o)  defcri- 
pfit,  qui  omnino  confuli  meretur.  Nec  praetereundus  Mac- 
quer ,  (p)  qui  optima  ex  eo  breviter  adduxit.. 

Licet  vero  Clar.  Hellot  hanc  materiam  tam  eleganter 
pertradlarit ,  &  omnes  encheirefes ,  tam  in  recipiente  perfo¬ 
rando,  quo  omnem  operationem  fcite  moderatur ,  quam  ante 
jpfam  operationem,  materiae  periculum  faciendo,  fedulo  ex- 
pofuerit ;  Celeberrimus  tamen  inter  hodiernos  Chemicus 

Marg.- 

fm)  Comment.  Litter.  Norimb.  A.  1733.  p.  194* 

(n)  ibid. , p.  242. 

(0)  Memoires  de  VAcad.  Royal.  des  fciences  A.  1737,. 

(p)  Macquer  Cbymie  V  rati  que  t.  1.  p.  89. 

Marggravius  ,  a  fe  impetrare  non  potuit ,  quin  idem  hoc 
corpus,  fu o  iterum  examini  fubiiceret ,  eo  cum  fucceflu,  ut 
longe  facillimam, &  periculi  plane  expertem  methodum, hunc 
phofphorum,  intra  breve  temporis  fpatium  ,  minore  igne  & 
faciliori  opera,  'maiori  quantitate  parandi,  non  folum  elabo¬ 
raverit  ;  fed  &  partium  hanc  materiam  conftituentium  indo¬ 
lem  &  naturam  indagaverit  (#).  Atque  haec  ad  nobilis. hu¬ 
ius  inventi  hiltoriam  facere  poliunt.  Dotes  eius  exponendae 
fuperfunt. 


CAPUT  TERTIUM. 

Phofphori  urinae  dotes. 


I.  T)hofphorus  ,  ut  fartus  te6lus  confervetur ,  aquae  fub- 

JL  mergitur,  tumque  elt  corpus  perquam  tenax  &  fciffile, 
inltar  Lunae  Corneae  ;  imo  vel  hac  durius,  &  licet  in  fe  ca- 
lidiffimum,  ad  eundem  tamen,  cum  ambiente  aqua,  frigoris 
gradum  reducitur  (r).  Sed  vel  hoc  modo  omnem  fuam  lu¬ 
cendi  naturam  non  exuit,  quin  nato  maiori  in  aere  colore  vel 
igni  ad  polito  in  tenebris  fulguris  ad  inltar  corufcationes  emit¬ 
tat,  quae  nec  accendunt ,  nec  cremant,  ut  cuilibet  conflare 
poterit,  dum  neque  digitus  admotus  laeditur,  neque  oblata 
inflammabilia  aduruntur  (r). 

II.  Color  efl  ex  nigro  in  coeruleum  vergens ,  qualis  elt 
Schifii ,  vulgo  Ardcfiae  tegularis :  fed  ubi  Phofphorus  ab  ad¬ 
haerente  materia  fuliginofa  depuratur, tenuium  glaciei  lamel¬ 
lularum  inltar  perlucet ,  unde  a  Praeclaro  Boyleo  ,  nomen 

Nofti* 

(q)  Hijloire  de  VAcad.  Royal.  des  Sciences  &  Berlin.  A.  1746. 

(r)  Boerbaave  Elem.  Cbem.  1.  281. 

(s)  TranJ.  Pbil.  A.  1683.  «•  150-  io. 

Noftilucae  glacialis  ei  inpofitum  fuit.  Methodum  hunc  Phof- 
phorum  depurandi,  &  in  minores  maffulas  formandi  ,  tradit 
Hombergius,  (f)  qui  tamen  non  omnibus  heterogeneis  Phof- 
phortim  liberaffe  videtur,  ut  ex  colore,  quem  ei  tribuit,  ce¬ 
rae  flavae  flmili ,  coniicere  datur.  Magis  placent  ea  ,  quae 
hanc  in  rem  fcripfere  Celeb.  Hellot  («)  &  Marggra- 
vius  (u). 

III.  Odorem  fpirat  graveolentem, qui  quam  proxime  acce¬ 
dit  ad  alliaceum. 

IV.  Gravitas  fpecifica  pro  varia  puritate ,  immane,  quan¬ 
tum  differt. 

V.  Aeri  aperto  tepido  commiffus  lucet, magis  eodem, quo¬ 
vis  etiam  modo ,  excalefaito  ,  tum  pars  eius  ,  microfcopio' 
confpecla  ,  motum  ebullientem  perpetuum  partium  interna¬ 
rum  exhibet,  poft  in  flammam ,  admodum  urentem,  coloris 
laete  ferruginei,  absque  exploflone  ,  accenditur,  &,  inffar 
fafcis  lignorum ,  celerrime  confumitur ,  vicina  flammae  nu¬ 
trimenta  ,  fecum  in  verum  ignem  ,  difficulter,  nec  nifl  infper- 
fa  urina,  extinguendum  ,  rapit.  Ubi  ita  deflagrat,  relinquit 
partem  fixiorem  acidam.  Ita  corpus  hoc  ,  quod  aquae  fub- 
merfum ,  per  plures  etiam  annos  indolem  fuam  conflanter 
retinet  ,  breviori  quadam  in  aere  libero  mora  fe  ipfum  de¬ 
finiit,  &  in  fuas  refolvitur  partes.  Ne  vero  quis  credat,, 
omnes  particulas  phofphori  ,  aeque  vividam  lucem  vibrare. 
Ni  enim  bene  fuerit  paratus ,.  minus  erit  vivax  ,  &  fine  ullo 
damno  traftari  poterit,  ut  patet,  dum  ,  in  ipfo  procefiu, pri¬ 
mus  phofphorus  prodit,  qui  manui  illinitus  eam  illuminat ,  non 
urit;  imo  cum  eodem  poterunt  litterae  fcribi  ,  in  tenebris 
fulgidiffima  luce  confpicuae ;  au6to  vero  ignis  gradu ,  adeo 
fenfiles  fiunt  Phofphori  particulae,  ut  vix  calidae  manus  con- 
tadlum  ferant,  quin  ignem  mox  concipiant.  Memini,  ami¬ 
cum  quendam  meum  ,  in  confortio  puellularum ,  miras  huius 

Pho- 

(t)  Memoire s  de  VAcad.  Royal.  des  Sciences  A.  169 2.  p.  105;' 

(u)  Memoires  de  VAc ad..  Royal.  des  Sciences  A.  1737. 

(v)  Hiftoire  de  l’Acad.  Royal.  des  Sciences  a  Berlin/A,  174(5;-.  . '  s- 

Phofphori  vires  oftenfurum,  fuam  faciem  eo  absque  incom¬ 
modo  inunxifle,  quo  fucceflu,  una,  praeter  fexum  audaeior, 
incitata  ,  &  fuam  faciem  hoc  corpore  lavari  cupit ,  verum 
nimiae  curiofitatis  poenas  luit,  dum  Phofphorus ,  calore  vir¬ 
gunculae,  eum  philofophi  noflri ,  multum  excedente ,  excita¬ 
tus,  verum  ignem  concepit  ,  &  nifi  mox  ,  prudenti  confilio, 
flammae  vires  infraftae  fuiflent,  vix  praefentiflimum  pericu¬ 
lum  effugiflet;  &  vel  fic  praecaveri  non  potuit ,  quin  hic  & 
illic  tenera  cutis  leviter  adureretur.  Simile  infortunium  ad¬ 
ducit  L’emery  (w)  ubi  portiuncula  phofphori  ,  incuria  an¬ 
cillae,  cum  tegumentis, ledto  infinuata,  &  nodflu ,  calore  dor¬ 
mientis  hominis  ,  excalefa£la ,  accendebatur,  eique  irrequie¬ 
tam  admodum  no6lem  procurabat ,  tegumentis  eo  loci  com- 
buftis. 

Lux  vero , &  fumus  lucidus,  flammae  ad  inflar,  caloris  fen- 
fu  percipiendi  haud  videtur  particeps :  lumen  quidem  -huius 
corporis  deflagrantis, admodum  eft  diffufum  ;  flamma  tamen, 
ut  prima  fronte  videri  poffet ,  non  multum  efl;  elaflica,  ut 
haec  inflituta  a  Celeber.  Slare  (a;)  experimenta  docent. 

Haec  flamma  cito  admodum  movetur  ,  &  faepe  ita  celeri¬ 
ter,  ut  alia  inflammabilia  non  tangat ,  nifl  in  fubtiliflimum 
pulverem  comminuta,  atque  ita  maiori  fuperflcie  Phofphoro 
expofita fuerint.  Homberg,  (y)  &  Hofmannus  (s) 

In  reddenda  ratione  ,  fummae  corporis  huius  ad  incenfio- 
nem  proclivitatis,  multi  defudarunt.  Sed  cum  ignis  &  flam¬ 
ma  pabulum  fuum  ex  aere  mutuentur  ,  ante  omnia  examinan¬ 
dum,  an  aer  neceflario requiratur  ad  corporis  huius  lucem, an 
vero  aere  incumbente  orbatum,  luceat?  Varium  &fibi  e  diame¬ 
tro  oppofltum  eventum  fortita  funt  experimenta.  Cei.  Hom- 
jbergius,  Parifiis,  in  aedibus  Alenceanis  ,  tentamina  hunc  in 
Anem  cepit,. quae  videntur  docere,  non  femper  liberum,  ae- 
ja  inter  &  Pholphorum ,  commercium  deflderari ,  ut  hic  lu¬ 
ceat: 

(u>)  Cours  de  Chymie  p.  653. 

(x)  Tranf.  Phil.  I.  c.  0  . 

(y)  Memoires  de  1'Acad.  des  Sciences  A .  1692, 

(z)  0 bfervat.  Phyfico-Chemicae  III.  14. 

ceat:  imo,  non  numquam  lucem  huius  in  vacuo  augeri’,  ex- 
Hingui  admiflo  aere.  Et  eundem  fu  ocellum  aliorum  labores 
habuere.  Slare  deprehendit,  materiam  hanc  Phofphoreatn  , 
campanae  vitreae  fuppofitam,  aere  ablato,  lucidam  magis red¬ 
di,  &  prout  aer  magis  exhauriatur,  eo  maius  incrementum 
lumini  accedere  ,  quod  ad  priflinum  flatum  redibat,  aere  ad» 
miffo.  Contra  vero  Morini  ,. aliique  viderunt,  Phofphorum 
in  vacuo  lucem  am ili ffe  ,  nec  virtutem  lucendi  recuperafle, 
p.ifi  libero  aeri  reflitutum.  An  ille  fua  experimenta  cepit-, 
Phofphoro  calidiore,  hi  frigidiore  ?  an  frigidus,  aere  ablato, 
magis  accenditur,  &,  eodem  admiflo,  exftinguitur  ,  &  con¬ 
tra  calidus  vires  lucentes  perdit ,  ubi  ab  aere  alluente  remo¬ 
vetur  ,  quas,  libero  aeri  aditu  conceflo  ,  recuperat?  Hoc 
conflat,  audtum  vel  imminutum  frigoris  calorisve  gradum, 
infignem  experimentorum  eventui  varietatem  conciliare. 

An  itaque  Phofphorus calore  maiore  animatus ,  in  vacuo 
maiorem  luminis  ia&uram  patitur  ,  &  refiduum  ,  particulis 
fuis  luminofis  fubtilioribus  privatum  ,  aere  frigido  irruente, 
debilius  lumen  fpargit,  quia  frigus  has  particulas  condenfat, 
easque  ad- quietem  reducens,  efficit ,  ut  iam  languidum  lu¬ 
men  emittant?  An  vero  frigore  conflri£tus  Phofphorus,  dum 
aer  aufertur,  vividiorem  lucem  fpargit,  quia  determinatam 
tantum  aeris  quantitatem  poflulat  ,  quae  in  vacuo  remanet  ; 
(perfedlum  enim  vacuum,  quavis  etiam  adhibita  diligentia, 
nunquam  potuit  obtineri:)  ita  ut  Phofphorus  ,  quemadmo¬ 
dum  ellychnium  flatu,  vel  minor  ignis  allabente  vento  ,  ma¬ 
iori  aeris  portione  admifla,  exflinguatur  ?  An  Phofphorus ,  vi¬ 
vidiorem  lucem  vibrans  ,  maiori  aeris  copia  indiget, ut  haec 
lux  oculum  feriat, ad  quam  excitandam  minor  eius  copia  non 
fufficit,  An  hinc  calefaSlus  non  lucet,  nifl  admiflo  aere?  An 
frigidus  debiles  &  languidiores  vapores  dimittit,  qui,  ut  lu¬ 
men  maius  fpargant ,  minimam  tantum  aeris  portiunculam 
poflulant,  &  maiori  fuffocantur  ?  An  hinc  in  vitro  herme- 
tice  claufo  lucet? 

Conflitit  faltem  Cel.  Slare  ,  cum  tentaret  Phofphorum  fol¬ 
lis  flatu  ad  incenflonem  perducere  ,  hunc  penitus  fere  fuifle 

D  '  exftin». 

exftin6ium ,  &  diu  inertem  quafi  iacuifle  ,  antequam  aliquid 
lucis  promeret ;  imo  Phofphorus  in  vacuo  lucens  ,  admillo 
novo  aere  ,  illico  exftinguitur  ,  in  lagena  vero  hermetice  fi» 
gillata,  ubi  aer  admittitur,  non  omnem  lucem  amittit,  argu¬ 
mento  ,  ut  videtur ,  aera  ,  impetu  debito  maiori  irruentem  y 
ut  flatus  follis ,  Phofphorum  exflinguere  ;  aera  vero ,  motu 
fuo  folito  admifllim  ,  lumen  tantum  debilius  reddere ,  ut  can- 
dela  accenfa  vento  fi  exponatur ,  citius  lucere  ceflat ,  quam 
in  loco  ,  ubi  aer  minore  impetu  alluit ,  reli&a.  Ex  his  ita¬ 
que  concludas idem  hoc  corpus,,  pro  vario,  quo  calet,  gra¬ 
du  ,  vel ,  in  vacuo  ,  lucis  fui  iacluram  capere, non  nifi  admiflb’ 
aere  refarciendam,vel,  in  aere  multum  rariore  ,  maiorem  fui 
fplendorem  eiaculare,  qui,  illo  admifTo ,  debilior  redditur,., 
vel  &  plane  fugatur. 

An  itaque  partes  humidi  illius,  quod  in  aere  flu6luat,  tan¬ 
tae  funt  tenuitatis,  quae  porulos  Phofphori  ingrediantur,  qui 
particulas  aquae  communis ,  utpote  grofliores,  per  plurimum 
temporis  fpatium  plane  excludunt  ? 

An  urina,  dum  putredini  exponitur  ,  ex  aere  ,  nitrum  ae¬ 
reum  attrahit  ,  quod  cum  Phofphoro ,,  qui  ex  acido  &  phlo- 
gifto  conflat ,  iun&um  ,  flammam  concipit?  Sed&,  absque 
praegrefla  putredine,  longe  facilius  obtinetur ,  &  per  certa 
experimenta  evincitur,  nihil  veri  nitri  in  aere  dari  (a). 

,,  An  Phofphorus  nihil  aliud  efl ,  quam  corpus  Julfur eum  fubti - 
„  lijjimmum ,  cuius  partes  conflitutivae,  motu  rapidijffimo  intus 
„  agitantur ,  qui  motus  dum  per  rettam  lineam  ferit  oculi  tuni-- 
,,  cam  retinam ,  ideam  luminis  excitat  ;  fi  vero  per  fortiorem 
attritum  is  motus  augetur ,  in  apertijjimam ,.  lucidam  &  fplen - 
,,  dentem  flammam  convertitur?  Hofmannusv.(Z>  ). 

,,  An  aer ,  qui  paulo  calidior ,  ebullire  femper  creditur ,  concuffi - 
„  bus  fuae  ebullitionis,  Phofphori  partes  atterit  concutiendo,  ficque 
,.,  in  materie  facillime  mobili ,  tamen  fatis  fixd ,  calorem  primo  ali-~ 
,,  quem, mox  lucem, dein  flammam  excitat  ?  Boekhaave  (r).. 

Aik 

(a)  Jv  G.  Wallerius  Mineralogic  p.  219. 

(<b)  Obf.  Phyf.  Cbem.  III.  14. 

An  potior  videtur  eorum  fententia,  qui  volunt,  ofciflatio- 
nibus  aeris,  particulas  huius  corporis  agitari,  &  ex  parte  ali¬ 
qua  ,  phlogifto  avolante,  relinqui  acidum  Phofphori  ,  magis 
denudatum,  quod,  ut  omnia  acida  concentratiora  ,  aquae  fi- 
tientiffimum,  hanc  tanta  vi  attrahit  ,  ut  calor  nafcatur  fuffi- 
ciens,  materiam  fibi  adhaerentem inflammabilem  accendendo? 

VI.  Mirabilis  haec  creatura,  variis  menflruis  folvi  poteft* 
quae,  cum  eo  unita,  vel  utraque  lucent,  vel  eius  lucem  plane 
fuffocant. 

Aqua  communis ,  Phofphoro  affufa ,  &  per  aliquod  hebdo¬ 
madas  fibi  relitta,  etiam  fine  adhibito  calore ,  radios  lumino- 
fos  emittit,  modo  phiala,  qua  continetur,  leviter  concutia¬ 
tur,  vel  calor  allabentis  atmofphaerae  increfcat.  Clar.  Slake 
Fhofporutfi  folidum ,  ad  fundum  vitri ,  aqua  pleni,  dimittere 
afluetus  fuerat ,  quo  melius  eum  confervaret.  Cum  quaedam 
huiusmodi  vafcula,  inmenfam,  e  regione  le&i,  difpofuilTet, 
forte  fortuna ,  media  no6te,  obfervavit,  ex  aqua  faepiufcule 
adfcendere  luminis  radios,  quibus  aer  fuperior  ita  inluftraba- 
tur,  ut  non  levem  admirationem  infolitum  hoc  Ipefilaculum 
excitaret. 

Memoriae  tradidit  NobiliflimusBoYLEUs,  aquam  hanc  eva¬ 
poratam,  refiduum  dare  glutinofum  ,  quod  intelifiori  igni  ad¬ 
moto  ,  explofionibus  crebris  ,  cum  fulgurationibus  igneis  & 
lucidis  decrepitat.  Quod  vero  aqui  calore  non  adiuta  ,  vix 
intra  aliquod  hebdomadas  efficit,  caior  fuppetias  ferens,  per 
aliquod  horarum  fpatium  praeflat:  mox  liquefcit  Phofphorus, 
&  nafcitur  Phofphorus  ,  quem  liquidum  adpellarunt ,  &  a 
defcnptore , Morinianum.  Celeberrimus  quippe  Morini  (d) 
modum  hunc  parandi  pulcre  tradit.  Sumit  fcilicet  partem 
Phofphori  folidi,  magnitudine  pifi  ,  hanc  in  minores  portiun¬ 
culas  divifam,  ollae  figulinae  imponit,  affundit  aquae  com¬ 
munis  fextarium  dimidium,  ignem  fupponit,  per  gradus  au¬ 
gendum,  ufque  dum  ebullierit  aqua  ,  quae  ebullitio  per  quar¬ 
tam  horae  partem  protrahitur  ;  tumque  ad  manus  fit  phiala 

vitrea  , 

(d)  Vid.  loco  fupra  citat. ,  Ut.  i . 

vitrea,  pedem  unum  ad  minimum  longa  ,  amplitudinis  dia¬ 
metro  duos  fere  pollices  aequante, apertura  anguftiore.  Huic* 
antea  excalefa&o  Phofphorus  liquidus  promte  infunditur,  &, 
orificium  accurate  clauditur.  Iiic  Phofphorus  liquidus,  doti¬ 
bus  Phofphoro  folido  paulo  effc  inferior,  imo  haud  raro,  ob< 
divifam  magis  fuperficiem ,  fuperior.  Atmofphaera  notabiles, 
mutationes  fubeunte  ,  a  fundo  vitri  flammulae  ferpentinis 
flexibus  emergunt  ad  oram  phialae ,  tum  reflexae  ad  fuperfi-* 
ciem  aquae,  fulguris  inftar  in  omnes  partes  explicantur.  Idem, 
evenire  Tolet,  ubi  vitrum  vel  leviflime  agitatur,  praecipue 
vero  calida  tempeftate  flammulas  has  evibrare  folet-,  licet  &? 
aliquoties,  frigore  etiam  rigidiflimo,  lucem  media  no£lefpar- 
gere,  obfervatum  fuerit >  imo  aliquando  per  breve- tempus,, 
omnem  lucem  fuffocari  ,  '  mox  maiori  fplendore  redituram. 
Et  haec  phaenomena  per  aliquod  menfium  fpatium  eadem  la- 
genula  edit,  absque  minimo  virtutis  decrefc.entis  indicio. 

Vera  folutione  Chemica  diflolvitur  in  quibufdam  oleis,  ca¬ 
lore  incitatis,  &  in  oleo  quidem  therebinthinae , ,fine  lucis  com-* 
municatione,  oleum  vero  cinnamomi  ac  caryophyllorum  lucendi- 
facultate  inbuit  ,  oleum  macis  &  anifi  Phofphorum  intaflum, 
relinquunt.  Boyle.  In  eo  hae  folutiones  a  priori  differunt, 
tum  quod  non  lucent  ,  nifl  vitro  ,  quo  continentur-,  aperto,, 
vel  aere  flatu  immiflb,  tum  quod  intra  breve  admodum  tem>- 
poris. intervallum  ,  hac  fua  virtute  fpoliantur. 

Chemicus  autem  Eximius  Grosse  (t?)  notavit,  Phofpho-- 
rum,  oleis  eflentialibus  diflblutum,  in  veras  cryftallos  abire, 
quae  aeri  expofitae,  ceu  ipfe  Phofphorus,  accenduntur. 

•  Quisnam  vero  effeftus,  ab  affufo  fpirjtu  vini  reilificatifli-. 
moV  Hic,  quod  fatis  .videtur  Angulare,  etiamfl  fale  alcalino,- 
fuerit  paratus,  Phofphoro  affufus,. neque  ipfe  lucendi  virtute, 
inbuitur,  neque  hunc  accendit,  imo  potius  exllinguit.  Cry- 
ftalli  Phofphoreae,  ex  folutione  cum  oleis  eflentialibus  para-; 
tae,  cum  hoc  fpiritu  tritae,  aeri  expofitae  ,  non  amplius  lu-> 
cerit,  fcd  levem  tantum  fumum  fpargunt,  nec .priflinas  vires, 

recu», 

(e)  Macquer  Elemens  de  Chymie  Pratique  I.  iip. 


recuperant,  nifi  per  aliquod  dies  aperto  aeri  fuerint  commisu¬ 
rae.  Inpraegnatur  tamen  alcohol  fenfim  fenlimque  parti¬ 
culis  Phofphoreis ,  adeo  ut  non  folum  apprime  Phofphorum 
redoleat,  fed  &  huius  paucae  guttulae,  aquae,  etiam  frigi- 
difiimae,  inftillatae ,  mox  fub  mutuo  contactu,  coruscatio¬ 
nes  perquam  vividas,  aft  brevi,  fulguris  inftar  ,  evanidas, 
excitent.  Qui  quidem  eventus  demonftrat,  particulas  Pho- 
fphoreas  mirum  in  modum  dividuas  effe  ,  dum  Phofphorus 
fere  intactus  ,  nec  pondere  imminutus  relinquitur  ;  fpiritu 
interea  (etiam  maiori  copia  afFufo)  ea  facultate  inbuto,  ut 
quaelibet  guttula,  aquae  affufa,  inflammetur.  Granulum  uni¬ 
cum  Phofphori',  fecundum  calculum  Boylei  ,  ita  fe  diffun- 
dere  poteft,  ut  liquorem  ioooo.  imo  40000;  granorum  im¬ 
praegnare  &  lucidum  reddere  valeat.  Ubi  vero  longiori 
temporis  intervalio  Phofphorus  cum  alcohole  digeritur,  abit 
in  oleum  albidum  transparens,  quod  nec  lucem  amplius  de 
fe  fpargit,  nec  etiam  frigori  expolitum  congelascit,  nec  af- 
fufo  novo  alcohole  digeritur  ,  imo  priflinam  fuam  virtutem 
nunquam  plane  recuperat.  Ut  autem  caveatur,  ne  fub  di- 
geftione  vas  diffiliat ,  Celeberr.  Hombergius  phiala  utitur 
iuftae  magnitudinis  ,  cui  immittit  granum  Phofphori ,  dem 
uncias  duas  alcoholis  reftificatiffimi  affundit ,  calefacit  vem 
trem  phialae,  ut  aer,  quantum  fieri  polfit,  expellatur,  hoc 
fadto,  orificium  hermetice  claudit.  Ita  phiala,  quae  fi  aer  il¬ 
le  fuilfet  inclufus ,  in  multa  fragmenta  difiiluiflet,  digeltio- 
nem  commode  fuftinet. 

Inter  acida  mineralia,  &  acidum  nitri  Phofphorum,  absque 
ignis  ope,  folvit  ,  pars  quaedam  fpiritus  nitri  avolat ,  fed  fi- 
mul  maximo  cum  impetu  accenditur  Phofphorus,  ita  ut  vafii 
cum  fragore  disrumpantur ,  ut  hoc  contigit  Marggraavio. 

VII.  Sunt  plurima  alia  corpora ,  quae  huic  Phofphoro  admifta, 
vel  evadunt  luminofa ;  vel  Phofphorum  lumine  ftio  privant. 

Praeter  reliquas  uniones,  notari  meretur  amalgama  Phofpko- 
reum ,  cuius  compofitionem  adducit  PIombergius.  (/)  Gra¬ 
na; 

(/3  Mcmoires  de  VAcad.  Royal.  des  Sciences  A.  1692.  p..  109, .  . 

•na  x.  Phofphori ,  phialae  ,  longiori  collo  gaudenti ,  immit¬ 
tuntur,  adfunditur  drachma  olei  lavendulae,  ita  ut  duae  ter¬ 
tiae  partes  phialae  maneant  vacuae ,  tum  ad  lumen  candelae 
paulum  calefit  phiala.  Oleum  ubi  ebullit,  diflolvit  Phofpho- 
rum  ;  mcx  dimidia  drachma  Mercurii  additur  ,  &  per  duo 
vel  tria  minuta  concufla  phiala ,  Phofphorus  cum  Mercurio 
intime  coniungitur,  &  amalgama  conflituit,  in  tenebris  vi¬ 
vidam  lucem  fpargens. 

Quam  pronus  vero  fit  Phofphorus ,  vel  leniffimo  animatus 
igne,  in  flammas  erumpere,  mirum  tamen,  quam  facile  cam - 
phora ,  Phofphoro  admifla,  lumen  quidem  a  Phofphoro  mu¬ 
tuetur,  fed  nihilominus  impediat,  quo  minus  utrumque  cor¬ 
pus  accendatur;  imo  hac  mixtura  igni  expofita  ,  ante  non 
incenditur  Phofphorus  ,  quam  omnis  camphora  fuerit  diffi- 
pata. 

Idem  evenit,  Phofphoro  fi  admifceatur  nitrum;  contrarium 
videmus'  effedtum,  ubi  limatura  martis ,  vel  crocus  martis  in 
mortario  cum  eo  teritur,  tum  facillime  accenditur  Phofpho¬ 
rus,  &  in  lucidiflimam  flammam  abit. 

VIII.  Sulfur  nunquam  nili  admota  flamma  accenditur  & 
ita  in  fua  principia  refolvitur ,  noflrum  vero  corpus  modo 
aeris  ofcillationibus  fuerit  expofitum,  mox  inflammatur,  & 
partim  avolat,  partim  relinquit  liquorem,  (qui  cum  alcalicis 
&  terreis  effervefcit ,  &  cum  illis ,  in  falem  ,  five  corpus 
tertium  coit,)  acidum.  Ad  quodnam  vero  acidorum  ge¬ 
nus,  haec  pars  Phofphori  fixa  referenda  fit,  non  omnibus 
eadem  fedet  opinio.  Sane  vix  invenias  aliud  corpus,  de  cu¬ 
ius  acido  magis  ambigant ;  nec  datur  acidum  inter  foflilia , 
-ad  quod  liquorem  hunc  refiduum  non  retulerint.  Non  abs  re 
erit,  veritatem,  ope  caftae  experientiae,  fi  fieri  poffit,  fcru- 
tari. 

Plures,  ex  eo,  quod  corpus  hoc  ad  fulfur  commune  proxi¬ 
me  accedit ,  &  ad  illud  parandum  plerumque  alumen  adhi¬ 
bitum  fuit,  putarunt,  partem  huius  acidam,  efle  indolis  aci¬ 
di  fulfurei  feu  vitriolici,  folam  autem  hanc  differentiam  ful¬ 
fur  inter  &  Phofpho.rum  intercedere,  quod  hic  ignis  gradu 

exi- 

exiguo  in  ebullitiones  cietur  ac  accenditur,  illud,  non,  nifi  in 
proximo  cum  igne  contactu  conflitutum ,  inflammatur:  irao 
non  nulli,  dum,  corpore  deflagrante,  vaporem  collegerunt ,  ve¬ 
rum  iulfur,  fed  lucidum,  fe  obtinere,  fibi  perfuadebant. 

Sunt  alii ,  qui  voluerunt,  acidum  hoc  efle  riitrojum ,  quod  uri¬ 
na,  putredini  expolita,  attrahit;  verum  acidum  nitrofum  non 
ingredi  compofitionem  Phofphori,,  vel  ex  eo  colligitur,  quod 
Phofphorus,  ubi  deflagrat,  neutiquam  detonat,  quae  pro¬ 
prietas  proprie  huic  acido,  non  ita  alcali  fixo  vegetabili ,  quae 
nitrum  componunt,  data  efl;  fi  enim  alcali  hocce  iungatur 
alii  acido,  haec  ambo  quidem  in  mutuos  complexus  ruunt, 
fed  nunquam  ad  ignem  detonant. 

Cum  vero  animalia,  falem  marinum,  notabili  copia,  cum 
alimentis,,  imo  ipfis  alimentis ,  tam  ex  vegetabilibus,  quam 
animalibus  defumtis ,  copiofe  intricatum  ,  adfumant ,  nec 
omnis  ifle  fal  in  naturam  noftram  mutetur ,  vero  vifum  efl 
plurimis  fimillimum  ,  acidum  huius  Phofphori  efle  indolis 
falis  marini ,  &  multa  funt  experimenta ,  quae  id  confirmant. 
Inter  praecipua  occurrit  praecipitatio  in  veram  Lunam  Cor¬ 
neam  ,  dum  hoc  acidum  argento ,  fpiritu.  nitri  foluto ,  addi¬ 
tur,  quae  vel  magis  volatilis  apparet,  quam  Luna  Cornea, 
vulgari  methodo  adquifita.  Hello'iv  Color,  quem  fpargit 
acidum  hoc  inter  deflagrandum,  idem  efl;  cum  eo  acidi  ma¬ 
rini.  N°.  II. 

Quibus  argumentis ,.  ut  ut  fpeciofa  apparent,  experientia 
tamen  refragatur,  quae  docet,  vel  plane  alius  naturae  efle 
acidum  Phofphoreum,  vel  faltem  acidum  falis  maximam  fub- 
iifle  mutationem  ,  antequam  verum  Phofphorum  componat  ; 
imo ,  combuflione ,  a  phlogiflo ,  quo  obvolvebatur ,  liberatum , 
non  amplius  efle  nudum  acidum  falis  ,  verum  admillione  alius 
cuiusdam  corporis  ita  immutatum  ,  ut  multis  dotibus  ab  aci¬ 
do  falis  marini  differat.  Ad  quae  fi  animum  advertiflet  Clar. 
Anton.  Rudiger,  (g)  forte,  in  explicandis  phaenomenis,. 

quae 

{g')  Anton.  Rudigers  Syjlematifche  anleitung ,  2ttr  reineil  und  uberhaupi; 
«pplicirten  oder  algemeincn  CJjymie  £?o\  Leipzig  17 56. 

quae  ei,  acidum  Phofphori  cum  aliis  corporibus  combinanti, 
apparuerunt,  non  confugiffet  ad  acidum  falis  concentratum , 
quod  a  vitriolico  non  expellatur. 

Inbutus  priore,  fententia  Eximius  Marggravius,  primo  fibx 
perfuadere  ,  acidum  hoc  falis  marini  concentratius  multum 
facere  ad  Phofphori  compofitionem  ,  unde  tentare,  acidum 
hoc  aliis  bafibus  inplicatum,  cum  urina  mifcere  ,  ex  qua  mi- 
Rura  Phofphorum  obtinuit;  dein^,  acidum  hoc  falis  marini , 
etiam  concentratius  ,  cum  phlogifto  coniungendo  ,  conclu¬ 
dere,  Phofphorum  proditurum  :  ubi  vero  ex.  his  principiis 
nunquam  vel  minimam  Phofphori  particulam  producebat, 
tandem  minus  tribuere  priori  opinioni ,  &\fufpicarj ,  acidum 
falis  purum  non  poife  debito  modo  coniungi  cum  phlogiRo, 
ut  exinde  prodeat  Phofphorus ,  mii  prius  acidum  hoc  cum 
alio  corpore  fuerit  copulatum ,  huius  indolis-effe  acidum ,  quod 
ex  urina  obtinemus:  illud  vero,  quod  ita  mutat  acidum  fa¬ 
lis,  videri  fpeciem  terrae  vitrefcibiiis  fubtiliffimag.  Ilanc-fen- 
tentiam  variis  experimentis  Aabihyit ,  ( h)  atque  ahfoiutis- 
Fimam  acidi  huius  hiAoriam  primus  tradidit,  quae,  ne 
'  adlum  agam,  confuli  poterit. 

Hoc  tamen  additamento  terreo  coniundlum  acidum  falis , 
multas  Rbi  privas  habet  proprietates,  quibus  prae  aliis  omni¬ 
bus  folum  dotatum  e  A.  Nam  neque  fyrupum  violarum  mu¬ 
tat,  neque  cum  alcali  fixo  foluto  ,  neque  pulvere  cretaceo 
efiervefeit.  Conferri  hanc  in  rem  meretur  Cel.  Schlos-- 
ser  ( i)  ,  Societatis  Londinen fis  focius..  :f 

Altera  pars  Phofphori  volatilior,  eR  materia  inflammabiiis, 
quae  igni  pabulum  praebet ,  &  in  omnibus  regnis  eadem. 
Minimam  autem  partem  Phofphori  conftituit  phiogiRon,  li¬ 
quor  enim  a  deflagratione  fuperfles  acidus  ,  ad  minimum 
adhibitae  quantitatis  partem  tertiam  componit,  ut  nunc  ta¬ 
ceam  aliam  acidi  partem,  quae  cum  phlogiAo  avolat.  Slare. 

Nihil 

nO  Hijloire  de  VAcad.  Reyal.  des  Sciences  a  Berlin  A.  1746. 

(i.)  Jo.  Alb.  ScbloJ]'er  Specimen  Cbemico  medicum  de  f ale  .urinae  humanae 
nativo.  §.  4.  Lugd.  Bat.  1 753. 

Nihil  vero  evidentius  demonftrat,  Phofphorum  ex  hoc  ad¬ 
do  urinae,  &  phlogifto  conflare,  quam  harum  partium  fyn- 
thefls;  fi  enim  hae  iufta  proportione  inter  fe  miftae,  debito 
ignis  gradu  tradentur,  Phofphorum  urinae  dant,  cui  nomen 
Phofphori  urinae  regenerati  imponi  potefl.  Cumque,  ut  pri¬ 
mus  obfervavit  modo  laudatus  Schlosser  ,  absque  praegrefla 
putredine  ,  fola  evaporatione  urinae  ,  imo  ex  eadem  quanti¬ 
tate,  hac  repetita  fal  urinae  nativum  maiori  longe  copia 
poterit  comparari  ;  hoc  autem  fal  componatur  ex  acido , 
quod  Phofphori  partem  conftituit ,  &  alcali  volatili  ,  non 
male  operam  fuam  collocabit  ,  qui  combinando  falem  urinae- 
nativum  cum  inflammabili,  &  cautelis,  ab  IIellot  &  Marg- 
gravio  communicatis,  fedulo  obfervatis  ,  elicito  primum  al¬ 
cali  volatili ,  Phofphorum  nollrum  fibi  parare  geftiat.  Ne 
autem,  (ut  hoc  ver bulo  addam f)  fub  ipfo  proceflu  aer  ra- 
refadus,  elallicitate  fua  vafa  difplodat ,  adhiberi  potefl  tu¬ 
bus  vitreus ,  media  parte  ampullofus  ,  utroque  extremo  in 
tubulum  fenfim  fenfimque  angufliorem  delinens.  Hic  tubus 
incifurae,  qua  hunc  in  finem  inftru&um  fit  excipulum,  im- 
miOus ,  commiffuris  accuratius  luto  claufis ,  aeris  commer^ 
cium  commode  confervabic.  Hanc  cautionem  gratus  acce¬ 
ptam  refero  Cei.  Gaubio,  Chemico  pauciflimis  fecundo,  qui 
•parili  ratione,  in, Tartaro,  deflillatione  refol vendo,  appara¬ 
tus  difplofionem  avertere  docet. 

,,  An  itaque  mirabilis  haec  creatura  animalis  ejl ,  an  vegeta - 
„  bilis ,  an  f oboles  genuina  ignis ,  an  omnium  fimul?  (  k  ) 

IX.  Tandem  paucis,  ufus,  qui  fane  incredibilis  huic  cor¬ 
pori  tribuitur  ,  confiderandus.  Ex  phaenomenis  quidem  hu¬ 
ius  Phofphori  ,  comparatis  cum  iis,  quae  fulgur  edit,  in- 
lignis  inter  haec  duo  corpora  adfinitas  reperitur.  Ita  faltem 
placuit  Eximio  Slare,  (/)  comparationem  Phofphori  cum 
fulgure  inflituere.  Ut  enim  Pholphorus  folidus  ,  fub  aqua 
contentus,  frequentes  luminis  per  aquam  radios  emittit,  qui , 

ubi 

(k)  Boerhaave  Elem.  Chem.  I.  650. 

(/)  Trcftif.  Pbil.  A.  1683.  no  150.  10. 

ubi  ex  aquaemerferint,  grato  admodum  fpe&aculo  explican* 
tur ;  non  alia  ratione  fulgur  ,  quod  fucceflive  nubes  pene¬ 
trat  ,  ac  ne  maxima  quidem  aquarum  copia,  nec  tempefta- 
tum  vi  contineri  poteft,  ut  radii,  e  fole  vel  alio  quovis  igne 
emanantes,  liberrime  vitrum  &  aquam  tranfeunt.  Ut  aeffivus 
calor  producendo  fulguri  eff  feraciflimus,  ita  &  Phofphorus  ca¬ 
lidam  aeris  difpofitionem  requirit,  ut  radios  luminis  emittat. 
Ut  lumen  hoc  ,  quod  per  medias  aquas  Phofphorus  emittit 
innoxium  ,  ita  &  fulgur  plerumque  non  adurit.  Ut  Phofphori 
materia ,  quamdiu  in  corpore  magis  condenfata  includitur,, 
aeris  calore  &  radiis  folaribus  facile  accenditur,  &  tunc  vici¬ 
na  quaevis  depafcit,  nec,  nifi  difficillime,  eius  impetus  ob¬ 
tunditur,  ita  &  fulgur  fi  coarftatur  ,  aerique  involutum,  pro¬ 
hibeatur  ,  ne  facile  per  fubtiliorem  aetherem  diffundatur,-, 
domos  arboresque  incendit  ,  &  maxima  damna  infert.  Et 
ita  fi  quis  fertiliori  phantafia  gaudet,  facile  excogitabit,  qui¬ 
bus  aliis  phaenomenis ,  quae  in  rerum  naturi  occurrunt ,  hic 
Phofphorus  conveniat.  Sic  Morinus  ftatuit,  lagenam  Pho- 
fphorum  liquidum  includentem  ,  compendium  effe  omnium 
meteorwm  igneorum  ,  &  folam  perfedte  offendere  omnia’, 
quae  fe  vel  in  media,  vel  infima  aeris  regione  inflammant, 
lucemque  fpargunt.  (wz). 

An  lampades  illae  ardentes  &  lucentes,,  quae  a  variis  in 
fepulcris  repertae  effe  traduntur,  de  quibus  mirum  in  modum 
a  plurimis  difputatum  fuit ,  quorum  fententias  collegit  .So- 
relli,  («)  aliquid  luminis  ex  hoc  corpore  noffro  Phofpho- 
reo  accipiunt?  Saltem  ex  eo  horum  ignium  poffibiiitas  ali¬ 
quantum  confirmatur. 

Nec  inter  eos ,  qui ,  ut  alicubi  (0)  fummus  Sydenhamus 
„  fcripfit,  cerebrum  fibi  eousque  excalefaciunt ,  ac  torquent ,  nt 
„  tandem  arbitrentur  ,  artem  Medicam  in  hoc  praefertim  defi - 
„  ccre ,  quod  remediis  magnis  atque  efficacibus ,  a  Jold  Cb  emico- 

.  . ' "  rum 

(w)  Suite  de  la  Clef.  M.  maitio.  d.  anni • 

(n)  Scientia  univerjalis  t.  3.  p.  (Jg. , 

(0)  Truci*  de  Hydrope*  '  ' 

,,  rum  praeparatione  atque .  operd  nobis  fubminijlrandis ,  indigeat , 
defuere  ,  qui  fummis  laudibus  Phofphorum  in  variis  mortSis 
depraedicarunc  ,  ut  in  epilepfia ,  melancholia  ,  mania  ,  fe¬ 
bribus  continuis  &  continentibus,  tum  in  chirugicis  quibus¬ 
dam  affe&ibus  refradlariis  (p),  fed  ,  ut  alios  effe&us  ,  huic 
Phofphoro  adfcriptos, mittam ,  cuilibet  redle  rem  perpenden¬ 
ti  facile  patebit,  in  tanta  fupellectilis  Medicae  ubertate, hoc 
&  flmilibus  medicamentis  facile  artis  falutaris  antiflites 
Carere  pofle,  &  ,  ut  ille  ait,  (q)  „  praecipuum  Medicinae 
,,  faciendae  defedtum  non  in  eo  verti ,  quod  nefciamus  ,  quo  pacto 
„  huic  aut  illi  intentioni  Jdtisf  acere  debeamus ,  fed  quod  non  fatis 
„  friamus  9  quaenam  fit  illa  intentio ,  cui  fatisfaciendum.  Vini 
diureticam  &  diaphoreticam  ei  tribuit  Bateus,  (r)  dofin  fla- 
, tuens  a  granis  iv.  ad  fcrupulum 

Doleat  interim  quis  cum  Cei.  Slare  ,  Erudito  WttXisio, 
eam  felicitatis  partem  non  contigiffe  ,  hoc  produdtum  Pho- 
fphoreum  ,  dum  inter  vivos  verfabatur,  cognofcendi.  Per- 
Della  enim  fpeculatione  aliquid  igneum  aut  flammeum ,  aut 
5gni  faltem  analogum  fupponebat  ,  inde  fangumem  incendi 
concipiens. 

Vix  vero  maiorem  utilitatem  praedare  poterit  ,  quam  in 
arte  pyrotechnica  ,  quam  forte  ferior  aetas  deteget.  Clar. 
Goetzius  (s)  in  problematibus  de  Fhofphoro  inter  alia  addit, 
flupenda  in  hac  arte,  ope  huius  Phofphori,  peragi  pofle,  ni, 
quae  pravitas  faeculi ,  in  aliorum  potius  perniciem,  quam 
commodum  adhiberentur.  Interim  de  impenfis  &  labore  in 
parando  hoc  Phofphoro  conqueritur. 

Maximum  vero  commodum  praeftat  in  Magia  naturali :  fic, 
narrante  Boerhaavio,  (t )  mores  difloluti,  quibus  nobilis  iu- 
venis ,  nitorem  gentilitium  vitamque  peflime  deturpabat ,  hoc 

Pho- 

(p)  Comm.  Litter.  Norimb.  A.  1732.  p.  180.  &  A,  1733.  p.  137. 

(q)  Sydenbam  l.  cit.  '* 

(r)  Pbarmacopoea  Bateam  p.  90. 

( [syComm .  Litter.  Norimb.  A.  1732. 

(t)  Elem,  Cbem.  I.  io<5.  &  107. 

Phofphoro,  feliciffimo  fane  eventu,  in  totum  fuere  corre&i  , 
ita ,  ut ,  reli&is  perverfis, quas  calcabat ,  viis  ,  in  veram  viam 
tandem  fuerit  redudtus.  Sive  haec  ita  vere  contigerint  ,five 
ficta  narrentur,  documento  faltem  funt ,  haec  per  Phofpho- 
rum  fieri  pofle.  Et  hoc  forte  fenfu  vis  fpedtr  a  abigendi ,  huic 
corpori  poterit  adfcribi  (&). 

Maximas  vero  divitias  ex  hoc  corpore  fibi  fpoponderunt 
Alchemiftae,  eoque  ,  tanquam  praecipuo  futurae  artis  funda¬ 
mento  incitati,  plures  dilapidarunt  opes ,  &  ,  qui  Craefo  di¬ 
riores  elle  paulo  ante  fibi  imaginabantur, Iro  pauperiores , du¬ 
ra  premebantur  egefiate. 

Haec  de  ufu  Phofphori  ,  quem  longe  alium  ei  attribuit 
,,  Pluche.  (v)  L’ Alcbymie , . ..  fera  donc  reduite ..  .  a  la  con- 
„  f edi  ion  de  queiques  Phofphores  ,  propres  ci  rejouir  des  enfans , 
ou  tout  au  plus  capables  de  remplacer  chez  un  Curieux  le  fer - 
„  vice  trop  vulgaire  de  la  pierfe  dfufil  Penes  le&orem  iudi- 
cium  e  flo.  Liceat  ex  addudtis  haec  deducere 

(ii)  Goetzhis  in  Comm.  Litt.  Nor.  L  didi. 

{v)  Hijloire  du  Ciel  t.  2.  p.  97. 

Phofpbori  urinae  inventio  debetur  Brandtm 

'  *  f  JL  _  jjL 


/:  I  I.  •  , 

Pho/phorus  urinae  aeque  ex  recenti  ac  putrejaEld 
urina  obtineri  potejl. 

^  jQj/W  in  fojjili  regno  fui  fur ,  f»  vegetabili  rejina ^ 
in  animali  ef  PBo/pborus  urinae . 

Jlciium  Phofpbori  urinae  ejl  acidum  animale , . 

Acidam  hoc  phJogiJlo  iunflum  Phqfphorum  con~ 
«  Jlitait. 

nam  legis,  eximii  Soboles  generofa  Parentis 
Mittitur  ex  Frifio  litera  fcripta  folo; 


►  i  i  \  i 


Hic  ubi,  praeclaras  inter  celebratior  Urbes, 

Tollit  honoratum  Framea  parva  caput ; 

Qua  Ubi  Caflaliae  fedem  pofuere  Sorores; 

Qua  voluit  merito  Phoebus  honore  coli. 

Perlege,  Gelriaci  fi  flet  Tibi  cura  Sodalis, 

Blandior  hoc  citharae  debilioris  opus. 

Non  equidem  nitido  fplendent  haec  carmina  comtu, 
Qualis  Pegafeis  Vatibus  efle  folet. 

Sed  tamen  haec  focium  fidei  teflantia  foedus , 

Judicio  conflant  femper  amata  Tuo. 

Serta  dabat  noflris  Neumagum  nobile  cunis; 
Neumagum,  Batavae  Gentis  &  orbis  honos. 

Hic 


Hic  obi  Pierios  juvenis  penetrare  recefius. 

Et  potui  Clarias  demeruilTe  Deas ; 

Atque  viam,  nitidae  quae  tendit  ad  ardua  laudi$> 
Monftrarunt  patriae  lumina  certa  Scholae : 

Tunc  nofter  bene  crevit  amor;  crefcentibus  annis T 
Jure  fodalitii  Tu  mihi  jun£lus  eras. 

Hinc  quoque,  cum  petii  Frifias  Studiofus  Athenas? 
Haefit  Gelriaco  pe&ore  culta  fides. 

Sic  tacuifle  nefas;  folito  ftimulata  calore 
Mufa  cupit  laudi  fic  comes  ire  Tuae. 

Gratuler  ut  gnavo  tandem  Tibi  parta  labore 
Praemia,  mox  titulis  condecoranda  novis. 

Dum  dabitur ,  medici  tuto  fub  tegmine  Phoebi, 
Adfidua  meritum  laude  parare  decus. 

_  v ' 

Qualis  perpetuum  Chiron  celebratus  in  aevum 
Languida  Paeonia  membra  levavit  ope. 

Qualis  &  eximiae  perfufus  nefitare  linguae 
Extulit  ornatum  Celfus  honore  caput. 

Sic  poteris  medicas  herbarum  promere  vires,. 
Atque  Machaoniae,  quod  decet,  artis  opes. 

Sic  poteris  tetrum  morborum  pellere  virus. 

Et  dare  Paeonia,  pocula  mixta  manu* 


JJt,  nimis  opprefio  quae  languet  corpore ,  mentem 
Suflineat  medicae  dulce  falutis  opus. 

J  bene!  Te  trepidet  tenebrofae  portitor  undae 
Vindice ,  nec  Stygias  quaerat  avarus  opes ! 

Te  ftimulet  fummi  fublimis  gloria  PETRI, 

Cujus  ab  aufpiciis  nomen  <$t  omen  habes; 

Qui  parili  prifcos  imitatus  laude  Poetas 
Saepius  Aonilin  dicitur  ifle  comes; 

Eelfina  quem  ftupuit  Vatem;  quem  Sequana  dixit 
Eximium  Latii  carminis  arte  decus; 

Ille  falutari  porrexit  faufla  liquore 

Pocula,  quo  redeat  certa  tenaxque  lalus; 

Nobilis  &  numeris ,  &  nobilis  arte  medendi 
Nomen  ab  exculta  pofleritate  feret. 

Sic  in  Te  vigeat  fimili  redivivus  honore, 

Surgat  &  ex  faftis  alcior  ille  Tuisl 
Sic  felix  plaudat  meritis  Hygiea!  rofasque 
Inponat  capiti  Chloris  amata  Tuo! 

Quod  fuperefl ;  quo  fata  vocant ,  memor  ufque  Poetae 
Vive  Tui!  Difta,  PETRE,  falute,  vale! 

Dabam  Franequerae 

